Γέρων Νεκτάριος ο Αγιορείτης : Δεκεμβρίου 2015\nΟι βυζαντινοί Ακρίτες (φύλακες των συνόρων)\nστην πλειοψηφία των ήσαν Αρβανίτες !!!\nΑκούγεται, ίσως, παράδοξο στην εποχή μας, γιατί μας στερήθηκε και αυτή η αλήθεια Του Χριστού επίτηδες, και δολίως από τους επιτήδειους και δολίους, που είχαν σατανικώς σχεδιάσει και ποθούσαν την Άλωση της Κωνσταντινούπολης.\nΕίναι, πιστεύω, καλό να θυμόμαστε. Το 1453, αλώνεται η Πόλις της Του Θεού Σοφίας και το γένος των Αγαρινών ζει σε όλη την αυτοκρατορία, την ποιότητα του επί γης παραδείσου του, που δηλώνει ότι δεν μπορεί να βλάψει πνευματικά το γένος των Χριστιανών Ορθοδόξων Ελλήνων Ρωμηών.\nΧΡΙΣΤΟΥΓΕΝΝΑ 2015: Πρόγραμμα Ιερών Ακολουθιών από Χριστούγεννα έως Πρωτοχρονιά Ιερού Κοινοβίου Οσίου Νικοδήμου (Γουμένισσα Κιλκίς)\nΙερό Κοινόβιο Οσίου Νικοδήμου Πενταλόφου Παιονίας\nΟ Άγιος Παΐσιος πάλι πρωταγωνιστεί !\nΤα γεγονότα είναι μία πνοή !!\nΑΝΑΚΟΙΝΩΣΗ! ΟΥΡΑΝΙΕΣ ΑΠΟΚΑΛΥΨΕΙΣ ΤΗΣ ΠΑΝΑΓΙΑΣ ΣΟΥΜΕΛΑ Θ'ΑΝΑΡΤΗΘΟΥΝ\nΟΙ ΟΥΡΑΝΙΕΣ ΑΠΟΚΑΛΥΨΕΙΣ ΤΗΣ ΠΑΝΑΓΙΑΣ ΣΟΥΜΕΛΑ Θ'ΑΝΑΡΤΗΘΟΥΝ ΣΤΟ\nΠΑΡΟΝ BLOG ΤΗΝ ΕΡΧΟΜΕΝΗ ΚΥΡΙΑΚΗ, 6 - 12 - 2015, ΚΑΙ ΩΡΑ 20:00 ΕΩΣ 21:00.\nΑυτοβιογραφία του Αρβανίτη Ναυάρχου Αλ. Σακελλαρίου\n1912 – ΕΛΛΑΣ : Ένα θωρηκτό, το « ΑΒΕΡΩΦ ». Δωρεά του μεγάλου ευεργέτου Αβέρωφ, Χριστιανού Ορθόδοξου και βλάχου στην καταγωγή.\nΈνας ναύαρχος, Παύλος Κουντουριώτης, Χριστιανός Ορθόδοξος και Αρβανίτης στην καταγωγή.\nΈνα πλήρωμα του θωρηκτού. Διαλεγμένοι ένας – ένας, από τον Παύλο Κουντουριώτη, όλοι τους Χριστιανοί Ορθόδοξοι και Αρβανίτες στην καταγωγή.\nΟ μεγάλος και άξιος ναύαρχος διατηρούσε Ιερό Ναό του Αγίου Νικολάου στο θωρηκτό, ο οποίος λειτουργούσε κάθε Κυριακή. Ο ίδιος ο κυβερνήτης, οι αξιωματικοί και το πλήρωμα έκαναν αλάδωτες τις Τετάρτες και τις Παρασκευές.\n1912 Τουρκία : Πολλαπλάσια θωρηκτά και πολλαπλάσια πληρώματα. Μουσουλμάνοι το θρήσκευμα, λατρεύοντες τον Εωσφόρο.\nΓιατί κερδίζαμε τις μάχες τότε; Γιατί είμαστε Χριστιανοί Ορθόδοξοι με βίωμα και είχαμε πιασμένο το χέρι Του Χριστού μας, που μας οδηγούσε στις νίκες!!!\nΝα τολμήσω μία σύγκριση με το σήμερα ;\nΑντίχριστοι και προδότες, ανώτεροι αξιωματικοί, κοινοποιούν αποφάσεις στα στρατευμένα νιάτα της Πατρίδας, που τους απαγορεύουν να φέρουν τον Τίμιο Σταυρό Του Χριστού μας στο στήθος!!!\nΑκολουθεί η εκπληκτική αυτοβιογραφία του ναυάρχου, μεγάλου ήρωα, Αλεξάνδρου Σακελλαρίου, καταγομένου από το χωριό μου, τα Κούντουρα Αττικής. Απ’όπου κατάγεται και ο ίδιος ο Παύλος ο Κουντουριώτης, οι Κουντουράκηδες της Κρήτης και όλοι οι Κουντουριώτες όπου γης.\nΑυτούς τους μεγάλους ήρωες, ο Μητροπολίτης Προικοννήσου, Ιωσήφ Χαρκιολάκης, στο τελευταίο συγγραφικό του έργο, με τίτλο « Κεράμειον Ύδατος », τους ταυτίζει με τους « Τούρκους » και τους « Αράπηδες ».\nΕίσαι εχθρός Του Χριστού μας, μέγας πρόδρομος Του Αντιχρίστου και εξωμότης της ωραίας μας Πατρίδας!\nΧάρισες ( με ποιο δικαίωμα άραγε; ) το εθνικό όνομα Αρβανίτες, με όλους τους Τριαδικώς βαπτισθέντας Αγίους ευεργέτες και ήρωες Αρβανίτες, στους εχθρούς! Την ίδια στιγμή, που η πάσχουσα Πατρίδα μου έχει κατακλεισθεί από εκατομμύρια μουσουλμανικά μεμέτια!\nΕίναι δυνατόν, εσύ να είσαι φίλος Του Χριστού και της Πατρίδος;\nΜία παράγραφο ακόμα, και θα σας αφήσω ν’αναγνώσετε με την ησυχία σας. Δεν είμαι έτοιμος, τώρα, να παρουσιάσω τη συνέχεια του σφιχτού εναγκαλισμού του ήρωα με τη μεγάλη προσωπικότητα των αδελφών μας, Ποντίων στην έκθεση Θεσσαλονίκης.\nΣ’εκείνη την περιγραφή, θα σας αποκαλύψω ονόματα προδοτών της φιλτάτης Πατρίδας μας, που είναι χρονολογικά πατέρες και παππούδες των σημερινών προδοτών των μνημονίων.\nΚαλή ανάγνωση, καλή μετάνοια και στον Παράδεισο! Δόξα Τω Θεώ ημών! Αγωνιστείτε για την όντως ενωμένη Ρωμηοσύνη! Αυτή μας λείπει!\nΗ εκπληκτική βιογραφία του ναυάρχου που ακολουθεί, είναι γραμμένη πριν από πολλές δεκαετίες. Διαβάζοντας το κείμενο αυτό, προς το τέλος του, και η αναφορά στο θερμό εναγκαλισμό του ναυάρχου με την προσωπικότητα των Ποντίων, υποψιάζομαι με αγαθό τρόπο, ότι το κείμενο αυτό προλογίζει θαυμαστώς, το κείμενο που θ’αναρτήσει το παρόν blog, την ερχομένη Κυριακή 6 – 12 – 2015, και είναι αποκαλύψεις της Παναγίας Σουμελά για τα μέλλοντα να συμβούν στην Κωνσταντινούπολη, Πόντο, Καππαδοκία, Μικρά Ασία, Κύπρο και Ελλάδα!!!\nΕύχομαι, από μέσης καρδίας, καλό υπόλοιπο της Σαρακοστής!\nΑΥΤΟΒΙΟΓΡΑΦΙΑ ΤΟΥ ΝΑΥΑΡΧΟΥ\nΟ Ναύαρχος Αλέξανδρος Σακελλαρίου\nΗ ΦΥΤΡΑ ΜΟΥ….\nΕγεννήθηκα το 1887 στη Μάνδρα της επαρχίας Μεγαρίδος, ένα Αρβανιτοχώρι, όπου η καθομιλουμένη γλώσσα ήσαν τα Αρβανίτικα, χωρίς αυτό να σημαίνει, ότι η ψυχή των δεν ήτο ολότελα Ελληνική.\nΩς μικρό παιδί, θυμάμαι, ότι κατά την εορτή του Ευαγγελισμού, ομαδόν ξεκινούσαν από τη Μάνδρα δεκάδες οικογενειών δια την μονή του Δαφνίου, κειμένη εις την δυτική πλευρά της οροσειράς του Αιγάλεω για μνημόσυνο των πεσόντων εις τον άγιο αγώνα του 1821.\nΑλλά, όλοι εμείς οι κάτοικοι του λεκανοπεδίου, εκαλούμεθα και καλούμεθα σήμερον ακόμα Κουντουριώται. Και επί τη ευκαιρία θ’ αναφέρω ένα σχετικό ανέκδοτο με τον ηρωικό μας ναύαρχο Παύλο Κουντουριώτη, τον αρχηγό του στόλου μας, κατά τους ένδοξους πολέμους μας το 1912 έως 1913.\nΚατά την ναυμαχία της Άκρας Έλλης, ως νεαρός Ανθυποπλοίαρχος, διοικούσα τον πρωραίον πύργο του θωρηκτού μας «Γ. ΑΒΕΡΩΦ». Ο Ναύαρχος Κουντουριώτης εθεώρει ολόκληρο το Αιγαίον ως ελληνική θάλασσα και συνεπώς, ως ατομική προσβολή του, το θράσος του τουρκικού στόλου να μολύνει με την εμφάνισή του τα ευγενή ύδατα του Ελληνικού Αιγαίου Πελάγους.\nΠεριπολών δε με τον ελληνικό στόλο εις το βόρειο Αιγαίον επετέθη ολοταχὠς κατά του τουρκικού και εξετέθη εις τα πυρά των πυροβολείων των Δαρδανελίων, τα οποία έβαλον κατά του Αβέρωφ, όστις πλέον ολοταχώς είχε αφήσει οπίσω όλα τα άλλα βραδυπλοούντα πλοία του ελληνικού στόλου.\nΗ πρώτη ναυτική νίκη ενθουσίασε ολόκληρο τον Ελληνικό Λαό και η Ελληνική αυτή νίκη υποχρέωσε την κυβέρνηση μας, υπό του μεγάλου μας πολιτικού Ελευθερίου Βενιζέλου, μαζί με τα συγχαρητήριά της εις τον Κουντουριώτη, να του συστήσει να μην εκθέτει την ασφάλεια των πλοίων του ελληνικού στόλου, πλησιάζον εντός της ακτίνος βολής των ισχυρών πυροβολείων των Δαρδανελίων. Και ο Κουντουριώτης με την αρχοντική απλότητα της γλώσσας του, ευχαριστών, πρόσθεσε ότι το αυτό πρόκειται να επαναλαμβάνεται, εάν τολμούσαν οι Τούρκοι να ξανακατέβουν εις το Αιγαίον.\nΚατά την ημερομηνία της 3ης Δεκεμβρίου 1912, που έλαβε χώρα και η πρώτη ένδοξος ναυμαχία κατά του υλικώς εις αριθμόν πλοίων και πυροβόλων υπερτέρου από ημάς τουρκικού στόλου, είχα βάρδια, όπως ημείς οι ναυτικοί ονομάζομε την τετράωρη υπηρεσία μας επί της γέφυρας, είχε σχεδόν τελειώσει η βάρδια μου με το τηλεσκόπιο που έφερα, διακρίνω εν αρχή καπνούς από φουγάρα πλοίων και τέλος πολεμικά πλοία, το σύνολον του τουρκικού στόλου που εξέπλεε από τα στενά των Δαρδανελίων προς το Ελληνικό Αιγαίον.\nΤρέχω αμέσως και ανέβηκα εις την γέφυρα του Αβέρωφ, δια να αναφέρω εις τον Ναύαρχο Κουντουριώτη το ανωτέρω γεγονός.\nΕντύπωση μου έκανε η απάντηση του γενναίου αυτού Έλληνος ευπατρίδη. Σταυροκοπήθηκε και αναφώνησε «Δόξα τω Θεώ»!\nΚατέβηκα αμέσως εις τον πύργο μου και μετά την έναρξη της ναυμαχίας ἐβαλλον συνεχώς και δια των δύο πυροβόλων, που διώκουν μέχρι και της τελευταίας βολής κατά των φευγόντων προς κάλυψη των εντός των Δαρδανελίων τουρκικών πλοίων.\nΜετά το τέλος της ναυμαχίας, με κάλεσε ο Ναύαρχος εις την γέφυρα. Ο Ναύαρχος με φιλεί και μου τονίζει δυνατά, για να ακουσθεί από όλους: «Μπράβο σου παιδί μου, μ έβγαλες ασπροπρόσωπο».\nΈκτοτε ο Ναύαρχος Κουντουριώτης με προήγαγε εις ένα, τον αξιότερο, άνδρα του επιτελείου του. Και έκτοτε δοκίμασα την ζηλοτυπία του περί εμέ και τας μεγάλας δοκιμασίας που δοκίμασα εις τον μετέπειτα δημόσιον βίο εις την Πατρίδα μας.\nΚατά τας μετά του Κουντουριώτη ομιλίας μου, μου εδόθη η ευκαιρία να αποκαλύψω εις αυτόν, ότι είμεθα συμπατριώται από το ίδιο χωριό, τα Κούντουρα, διότι πολλοί κόλακες, από τόσους που αφθονοὐν εις τον ευλογημένο τόπο μας, τον είχαν πείσει, ότι κατάγεται από ευγενή οικογένεια των πρώτων μετά Χριστιανών, της Βυζαντινής μας Αυτοκρατορίας. Και εδώ του εξήγησα την ιστορία της κοινής μας πατρίδος των ΚΟΥΝΤΟΥΡΩΝ.\nΚατά την προ του άτμηρος ναυτικού περιόδου, όλοι οι ναυτικοί Στόλοι, αποτελούντο από ιστιοφόρα-πλοία.\nΤα Κούντουρα ήσαν ένα χωριό, επί της νότιας πλευράς της Πάρνηθας, πλησίον του και σήμερον ακόμη σωζομένου Μοναστηρίου του Αγίου Μελετίου. Την ευλογημένη εκείνη εποχή η Πάρνης ήτο κατάφυτος από τεράστια υψηλά πεύκα και έλατα.\nΤα υλικά αυτά φόρτωναν επί πλοίων ερχομένων και αγκυροβολούντων εις τον κόλπο της Ελευσίνας προς μεταφορά εις τα διάφορα ναυπηγεία της Μεσογείου. Ένα παιδάκι από τα Κούντουρα, που είχε ξεγλιστρήσει μέχρι του κόλπου της Ελευσίνας, στέκονταν, απενθαύμαζε ένα από τα θεάματα, τα οποία μας αφήρεσαν η χρησιμοποίηση του ατμού με τα μονότονα και ομοιόμορφα σχήματα των συγχρόνων πολεμικών ή εμπορικών ναυπηγημάτων μας. Κατάρτια, κεραίες, σχοινιά και τροχαλίας χειρισμού αυτών κλπ. Ο επί του καταστρώματος περιπατών ναύκληρος του πλοίου, συγκινηθείς και από την περιέργεια του παιδιού που αποθαύμαζε το πλοίο και από την ευγένεια του παρουσιαστικού του, του πρότεινε να τον επιβιβάσει στο πλοίο του, πράγμα, που ευχαρίστως απεδέχθη ο νέος.\nΌταν το καράβι απέπλευσε, προσήγγισε τότε εις την Ύδρα, δι’ εφοδιασμού σε νερό, τρόφιμα και λοιπά του πλοίου εφόδια.\nΟι Υδραίοι και αυτοί αρβανιτόφωνοι, ερώτουν τον καπετάνιο : «Τσι ίστι κι;», δηλαδή «Τι είναι αυτός;» και η απάντηση «Ἰστ Κουντουριώτ», «Είναι Κουντουριώτης», έμεινε ως πατρωνυμία του νεαρού. «Αυτός είναι ο πρόγονός σας, κύριε Ναύαρχε», ήταν η επωδός της στιχομυθίας αυτής κα η αρχή της δημόσιας ζωής εις την οποία έκτοτε μπήκα. Διότι ο Κουντουριώτης, πανελληνίως ανεγνωρισμένος εθνικός ήρωας, εζήτησε βραδύτερον να γνωρίσει τας λεπτομερείας του τόπου της γενιάς τους. Τον πέρασα από το Αιγάλεω και εις το παρακάτω μοναστήρι κατέβηκα ν ανάψω ένα κερί (διότι εκεί με βάφτισαν ως πρώτο παιδί οι γονείς μου) δια την βοήθεια, που ο Θεός μου έδωσε ν αναδειχθώ εις την ζωή μου. Εις την Μάνδρα συναγερμός όλων, διότι «το παιδί τους», όπως με αποκαλούν, τους έφερε να επισκεφθή το άσημο χωρίο τους ο εθνικός ήρωας Κουντουριώτης. Μετά την τελετή εις την εκκλησία, εζήτησε να επισκεφθεί το σπίτι της γεννήσεως μου.\nΕκεί τον υπεδέχθη η μάνα μου, που φορούσε το σηγκούνι, την εγχώρια γυναικεία αμφίεση, διότι σιχαινόταν να φορέσει οιανδήποτε άλλην ευρωπαΐζουσα αμφίεση. Μόλις την είδε ο Κουντουριώτης έσπευσε να την φιλήση λέγοντας «Ε! Τώρα καταλαβαίνω, γιατί γέννησες ήρωα». Η φράση αυτή με κατάντησε σεβαστό εις όλο το χωριό μου και υπήρξε η αρχή της πολυπαθούς, πλην ενδόξου σταδιοδρομίας μου, την οποία εντέλει εξουδετέρωσαν οι φαύλοι πολιτικάντηδες αντίπαλοι μου, με την εξορία μου εις Αμερική, με την οποία τελείωσε η εθνική μου δράσις δια το μεγαλείον της ενδόξου πατρίδος μας.\nΤο 1902 μπήκα εις την Σχολή Ναυτικών Δοκίμων, η οποία ήτο εγκατεστημένη επί μίας ατμοκινήτου φρεγάτας του παλαιού καιρού, αραγμένης μονίμως εις την άκρη του μόλου του Ξαβερίου του λιμένος του Πειραιώς.\nΌταν η εποχή και ο καιρός επέτρεπον, παίρναμε όλοι οι δόκιμοι το μπάνιο μας από τη θάλασσα, η οποία τότε ήταν πεντακάθαρη.\nΣήμερα ο βιομηχανικός πολιτισμός μόλυνε τα πάντα. Και αυτό το καμάρι κάθε ελληνικής ψυχής.Την ασύγκριτης ωραιότητας θάλασσα μας, την οποία εξύμνησαν όλοι οι ποιητές δικοί μας και ξένοι.\nΔάσκαλος στη ναυτική τέχνη και την ιδιότυπη ναυτική γλώσσα του ονοματολογίου, που από το μέσο του προηγουμένου αιώνος είχε αντικαταστήσει την αρβανίτικη ναυτική ονοματολογία των αθανάτων προγόνων μας του έπους του 1821, ήτο ο γηραιός απόστρατος ανθυποπλοίαρχος Γεώργιος Πέπας. Αυτός ο Πέπας, που από απλός εθελοντής ναύτης, που κατετάγη νεαρός εις το Ναυτικό, πέτυχε να φθάσει εις τον ανώτατον βαθμό της ιεραρχίας. Με είχε «Θεός σχωρές τον», εις ιδιαιτέρα εύνοια ως αρβανιτομαθή.\nΜελέτης Χ. Μαρούγκας\nΗ αυτοβιογραφία θα συνεχισθεί στο επόμενο τεύχος της Αυτονόης. Το πολυτονικό σύστημα του αυθεντικού κειμένου δεν μπορούσε να αποδοθεί στον Η.Υ. (Το αυθεντικό κείμενο της αυτοβιογραφίας είχε δοθεί σε φιλοσυμπολεμιστή του Ναυάρχου. Το βρήκε ο Μελέτης Μαρούγκας του Κων/νου και το έδωσε στο περιοδικό ΑΥΤΟΝΟΗ. Ελπίζουμε στο επόμενο τεύχος να έχουμε φωτογραφίες του Ναυάρχου)\n2ο ΜΕΡΟΣ ΤΗΣ ΑΥΤΟΒΙΟΓΡΑΦΙΑΣ\nΤΟΥ ΝΑΥΑΡΧΟΥ ΣΑΚΕΛΛΑΡΙΟΥ\nΤο 1887 εγεννήθην και το 1899 οι γονείς μου με έκλεισαν εσωτερικό εις ένα σπουδαίο σχολείο των Αθηνών, λεγόμενο Εθνικό Λύκειο, με εντολή να μου φέρονται αυστηρότατα, διότι είχα καταντήσει αφόρητος εις το σπίτι μου με τας ακρότητας μου.\nΗ ΣΤΑΔΙΟΔΡΟΜΙΑ ΜΟΥ\nΕις το Εθνικό Λύκειον, νόμισα, ότι μπορούσα να εξακολουθήσω να παίζω τον σημαίνοντα ρόλο, που έπαιζα μεταξύ της νεολαίας της Μάνδρας, της γενέτειρας μου.\nΑπό την πλάνη αυτή με έβγαλε ένας Αθηναίος, ονόματι Λιζάρδος. Αγνοώ, τι απέγινε αυτός αργότερα. Τότε όμως, εις μίαν συμπλοκή μου μαζί του δοκίμασα ένα νέον όπλο επ αυτού. Μου κοπάνησε μίαν κουταλιά, που μου έσπασε μάλιστα έναν κοπτήρα από τα δόντια μου. Όλη μου η ζωτικότητα τότε έπεσε εις την μάθηση.\nΓίνηκα ένας από τους πρώτους μαθητάς της τάξεως μου. Κάθε βράδυ ένας λαμπρός καθηγητής μας των Γαλλικών μας έκανε μάθημα γαλλικής γλώσσας.\nΜας διηγείτο μίαν ιστορία γαλλιστί με σκοπό, ποιος ημπόρει να την επαναλάβει.\nΑποτέλεσμα, μετά έναν χρόνο σήκωσα τον δείκτη του χεριού μου, αποτεινόμενος εις τον καθηγητή καταφατικώς και τσάτρα-πάτρα, του επανέλαβα την ιστορία γαλλιστί. Έτσι μετά δύο χρόνια έμαθα και μιλούσα γαλλικά.\nΚάθε Κυριακή, οι εσωτερικοί μαθηταί του Εθνικού Λυκείου, βγαίναμε περίπατο. Μέχρι του Θων, όπου τότε εξετείνετο η Αθήνα, μεγαλούπολη των 100 χιλιάδων κατοίκων και εθεωρείτο μακρύς τότε ο περίπατος αυτός. Εις ένα εξ αυτών μου γεννήθηκε η περιέργεια, τι ήτο ένας νέος φέρων την στολή της Σχολής των Ναυτικών Δοκίμων, με το ξιφίδιο κρεμασμένο αριστερά από ένα τελαμώνα από λουστρινένιο δέρμα.\nΤόσο ενθουσιάστηκα από το θέαμα αυτό, ώστε αποφάσισα να γίνω και εγώ Αξιωματικός του Ναυτικού.\nΤο 1902 μπήκα εις την Σχολή διαγωνισθείς με μίαν εκατοντάδα, σχεδόν υποψηφίων….\nΤο 1906 απεφοίτησα της Σχολής Δοκίμων και ως Σημαιοφόρος πια καμάρωνα τον εαυτόν μου, διότι πάντοτε το Πολεμικό μας Ναυτικό, ιδίως τότε, ήτο αγαπητό από τον Ελληνικό Λαό, υπηρέτησα εις τα παλαιά μας θωρηκτά και κατά τας ώρας της σχολής μου διάβαζα και έμαθα μόνος μου την γλώσσα του μεγαλυτέρου τότε πολεμικού ναυτικού της γης, του Βρετανικού Στόλου.\nΟ τότε εμφανισθείς εις το ελληνικό στερέωμα μεγάλος πολιτικός μας, Ελευθέ-ριος Βενιζέλος, προς αναδιοργάνωση των ενόπλων μας δυνάμεων δια των κατά της Τουρκίας πόλεμο, κάλεσε δύο ξένας αποστολάς αξιωματικών, Γαλλικής δια τον στρατό και Αγγλικής δια τον ναυτικν. Τότε μου δόθηκε η ευκαιρία ανέσεως χρόνου και έγραψα «Το Εγχειρίδιον Αρμενιστού» περιγράφων τους τρόπους εκτελέσεως των διαφόρων εργασιών με σχοινιά και ;;;;;;;;; προς χρήση αξιωματικών και κατωτέρων στελεχών του Στόλου. Πολύ ολίγοι ήσαν τότε οι αξιωματικοί που γνώριζαν αγγλικά, της γαλλικής κυρίως χρησιμοποιουμένης μεταξύ των μελών της κοινωνίας μας.\nΤότε ο μέγας πολιτικός μας Βενιζέλος, διαβλέπων τον επερχόμενο πρώτον Βαλκανικό πόλεμο, ηγόρασε το ένδοξο θωρηκτό μας «Γ. ΑΒΕΡΩΦ», το οποίον μας εξασφάλισε την κυριαρχία μας εις τον Αιγαίον, με τας δύο ενδόξους ναυμαχίας μας της «Άκρας Έλλης» και της «Λήμνου-Τενέδου».\nΕίχα προπολεμικώς τοποθετηθεί, ως Αγγλομαθής, ως υπασπιστής της Βρετανικής Ναυτικής Αποστολής και όταν ηγοράσθη το πλοίο τούτο έτοιμο εις τα Ιταλικά ναυπηγεία του Λιβόρνο, εζήτησα και τοποθετήθηκα επ΄ αυτού. Οι μοντέρνοι πύργοι και πυροβόλα του Αβέρωφ με παρακίνησαν να τα μελετήσω επισταμένως και να τα περιγράψω, του υπουργείου Ναυτικού υποχρεώνοντας να τυπώνει τα τέσσερα τεύχη της περιγραφής και εξυπηρετήσεως των πυροβόλων και των πύργων του Αβέρωφ, προς γνώσιν αυτών από το προσωπικό του πλοίου, όπως ανέφερα.\nΚαι έτσι φθάνομε εις την περίοδο των ενδόξων μας Βαλκανικών πολέμων, κατά τους οποίους υπηρέτησα ως διοικητής του πρωραίου δεξιού πύργου των 190 χλμ. του ενδόξου θωρηκτού μας «Γ. ΑΒΕΡΩΦ», με Ναύαρχο τον ένδοξο ευπατρίδη Παύλο Κουντουριώτη.\nΚατά το δράμα του Πρώτου Παγκοσμίου Πολέμου αρχίζει το μαρτύριο της πατρίδος μας. Ο πρωθυπουργός Βενιζέλος, με την διαίσθηση της μεγαλοφυούς του κρίσεως, κηρύσσεται υπέρ της συμμετοχής εις αυτόν, παρά το πλευρό των Δυτικών Δυνάμεων της Μεγάλης Βρετανίας και Γαλλίας. Όλοι οι άλλοι πολιτικοί κηρύσσονται υπέρ της ουδετερότητας και επακολουθεί ο Εθνικός Διχασμός, που κατέστρεψε όλα τα ιδανικά της ελληνικής φυλής.\nΕγώ ο ηλιθίως εμπαθής φιλοβασιλικός ευρέθην υποχρεωμένος να εγκαταλείψω το πάτριο έδαφος, το οποίο μόλυνε ο Ιταλός κατακτητής και να καταφύγω εις την Αίγυπτο, όπου κατέφυγε η Ελληνική Κυβέρνηση. Ένας υπόπτου προελεύσεως άνθρωπος προεχρίσθη ως πρωθυπουργός της εν εξορίας ελληνικής κυβερνήσεως, τον οποίον, λόγω της ευελιξίας είχαν αποκαλέσει «Έγχελυς ο Τσουδερός», κατέστη δικτάτωρ των τυχών της πατρίδος μας, δρώντας, εν αρχή μεν εξ Αιγύπτου, όπου όλοι μας κατεφεύγομε προς αποφυγήν της επιδρομής των νέων Ούννων του κόσμου, των Γερμανών του Χίτλερ και βραδύτερον εις Αγγλία, της πρωτεύουσας αυτής, το Λονδίνο.\nΒραδύτερον, όπως προανέφερα, ο πρωθυπουργός Τσουδερός, παραλαβών τον Βασιλέα, εγκαθίσταται εις Λονδίνο, αφήνων σύξυλα τα πάντα εν Αιγύπτω όπισθεν του. Ουδέ μίας στοιχειώδους ευγενούς απαντήσεως με απαξίωσεν εις τους τόσον λεπτομερώς αναπτυσσομένους υπ εμού προς αυτόν εκ θέσεως μου, επί των συμβαινομένων διαφόρων τυχοδιωκτών, οι οποίοι συνεκεντρώνοντο εκεί, όπως τα αρπακτικά όρνεα εις τα ψοφίμια, δια να κορέσουν τας ανόμους φιλοδοξίας τους.\nΚαι το τέλος της σταδιοδρομίας μου συντελείται μετ’ ολίγον, όταν τηλεγραφικώς μου αναγγέλλεται «Αποδεχόμενοι την παραίτηση του Ναυάρχου Σακελλαρίου, αποστέλλομε αυτόν εις Ηνωμένας Πολιτείας της Αμερικής, εις Ουάσιγκτον επί ειδικής αποστολής», θρασύ τηλεγράφημα αποδεικνύον τον αδίστακτο προ των φιλοδοξιών του χαρακτήρα του δόλιου εκείνου ανθρώπου.\nΚαι έτσι εγνώρισα τον διαιτητή στάση διαφοράς των διαφόρων κρατών, μεταξύ των παλαιών και νέων, εκ του πολέμου δημιουργηθέντων κενών, ήτις πολύ με βοήθησε να αντιληφθώ τον νέο κόσμο, παλαιών και νέων κρατών της εκ των νέων πολέμων δημιουργηθείσης διεθνούς καταστάσεως και των συνηθειών των διαφόρων κοινωνιών του πλανήτη μας.\nΚαι ο διαιτητής αυτών έγινε σήμερον η Δημοκρατία των Ηνωμένων Πολιτειών της Αμερικής, η οποία δίδει τον τόνο της καθ’ ημέρα ζωής των ατόμων.\nΈως πότε όμως; Ἀγνωστο. Διότι είναι άγνωστο, εάν οι άνθρωποι όλων των φυλών της υφηλίου θα προτιμούν την λογική του διαλόγου αντί των πολεμικών επιχειρήσεων, όπως αποφεύγουν τας μεταξύ τους προστριβάς προς επίλυση των οικονομικών, κοινωνικών ή πολιτικών διαφορών.\nΚαι δια τούτο αφήνω ως κύκνειο μου άσμα την παρούσα διατριβή μου προ του τέλους της πολυπαθούς και μακράς -άγω τώρα το 93ον έτος από της γεννήσεως μου- με όλη την εν τω μεταξύ αποκτηθείσα πείρα του βίου μου.\nΥ.Γ. Το τελευταίο μέρος της αυτοβιογραφίας του Ναυάρχου Σακελλαρίου, θα δημοσιευθεί στο 3ο τεύχος της ΑΥΤΟΝΟΗΣ.\n3ο ΜΕΡΟΣ Της ΑΥΤΟΒΙΟΓΡΑΦΙΑΣ\nΒιογραφία μου από το 1910 με μερικά χαρακτηριστικά ανέκδοτα.\n1932 Πλοίαρχος, 1935 Υποναύαρχος, 1945 Αντιναύαρχος\nΚατά τους Βαλκανικούς Πολέμους του 1912-1913 έλαβον μέρος εις τας ναυμαχίας επιβαίνων του θωρηκτού «Γ. Αβέρωφ» ούτινος είχον περιγράψει και τυπώσει εις 4 τεύχη.\nΕις τας ναυμαχίας της Άκρας Έλλης και της Λήμνου –Τενέδου, ο Ναύαρχος Κουντουριώτης μετά την πρώτη ναυμαχία, καθ ην όρμησε εναντίον των τολμησάντων να του διεκδικήσουν την επί του Αιγαίον κυριαρχία, επειδή μόνον ο πύργος μου έβαλλε απ’ αρχής μέχρι τέλους της ναυμαχίας, ενώ όλων των υπολοίπων τα κλείστρα των πυροβόλων φρακάρισαν, σταματήσαντα την βολή, μ’ εφώναξε επί της γέφυρας και με φίλησε φωνάζοντας, δια να γίνει ακουστός απ’ όλους. «Μπράβο, παιδί μου, διότι σήμερα μ’ έβγαλες ασπροπρόσωπο».\nΜετά το τέλος του πολέμου μου εζήτησε να γνωρίσει τους γονείς μου «και τον οδήγησα εις το εν Μάνδρα σπίτι μου, όπου εν συναγερμώ τον υποδέχθησαν οι συμπολίτες μου και όταν είδε την μητέρα μου, σκύβει και την φιλεί, λέγοντας «συγχαρητήρια, διότι γέννησες έναν τέτοιο ήρωα». Ἐκτοτε εγνώσθην εις το Πανελλήνιο «ως ο ήρωας του Β. Ναυτικού».\nΈπειτα προήχθην διαδοχικώς, το 1932 εις Πλοίαρχο, το 1935 εις Υποναύαρχο και το 1945 εις Αντιναύαρχο.\nΑκόμα μετά συγκινήσεως ενθυμούμαι το ηθικόν ΟΛΩΝ, απλών πολιτών, στρατευμένων, ανδρών και γυναικών, ότι θαρραλέοι αντιμετωπίζουν το μέλλον, τότε που η Οθωμανική Αυτοκρατορία, όπως αποκαλείτο η σημερινή Τουρκία, εξετείνετο από της Αδριατικής Θαλάσσης, μέχρι του Ευξείνου Πόντου και από του Αιγαίου και της μεσογείου μέχρι του εσωτερικού της Μικράς Ασίας, συνορεύουσα προς βορρά ταύτης μέχρι της Ρωσίας.\nΚατά την δευτέρα μας Ναυμαχία της Λήμνου – Τενέδου, επειδή όταν άρχισε από την αριστερή πλευρά μας και ο πύργος μου ευρίσκετο εις την δεξιά πλευρά, ανέβηκα εις υπερστέγασμα του μεσοστηλίου, για να χαζέψω.\nΔίπλα μου ένας ναύτης παρετήρει και αυτός βλέπων, ότι τα βλήματα των Τούρκων προέδιδον πλήρη έλλειψη συνοχής αναφωνεί: «Βρε τους κερατάδες! Ακόμα δεν έμαθαν να ρίχνουν;»\nΌταν επήγα ν αποχαιρετήσω την οικογένεια μου, ολίγον πριν αναχωρήσει ο Στόλος δια το Αιγαίον, η μακαρίτισσα μητέρα μου, φιλώντας με, καμίαν ευχή άλλη δεν μου διετύπωσε αποχαιρετώντας με, μόνον «Και νικητής», μου είπε, τίποτε άλλο. Αν και πολύ έκλαψε για το χαμό του ενός από τα τρία παιδιά της, που πολεμούσαν εις το μέτωπο, τον νεώτερον όλων, που παλικαρίσια έπεσε εις την Μικρά Ασία, με το\nσπαθί στο χέρι, μετά την μάχη του Σαγγαρίου.\nΑλλά και αργότερα με τον πρώτο παγκόσμιο πόλεμο, όταν ήμην Κυβερνήτης του ανιχνευτικού «Γέραξ», αλώνιζα την θάλασσα από την ανατολική ακτή του Ευξείνου μέσω στενών Βοσπόρου, της προποντίδος, των Δαρδανελίων, του Αιγαίου και της Μεσογείου, μέχρι των Στενών του Γιβραλτάρ και έτσι έδωκα την ελευθερία του Ελληνικού Εμπορικού Ναυτικού, να μονοπωλήσει τας εμπορικάς μεταφοράς της πλούσιας αμειβομένης ταύτης γραμμής.\nΚαι επειδή η νότια πλευρά της Μαύρης Θάλασσας αποτελείται από μίαν οροσειρά προς νότο της οποίας χωριά και πόλεις τουρκικά άφθονα υπάρχουν, θεώρησα χρέος μου να αδειάζω τα κανόνια του Γέρακος, βάλλων υπεράνω της οροσειράς, με την ελπίδα να πετυχαίνω και μερικούς από τους πατροπαράδοτους εχθρούς της φυλής μας.\nΜετά χρόνια κάθε Δεκέμβρη, αγκυροβολούσα εις Θεσσαλονίκη, για να τιμήσω την έκτοτε καθιερωθείσα «Διεθνή Έκθεση Θεσσαλονίκης».\nΕκεί ο Δήμαρχος έδινε και ένα επίσημο γεύμα εις τας προσωπικότητας της εκλογής του. Εις το γεύμα ο παρακαθήμενος μου, βλέπων με την στολή του Ναυάρχου μ ερωτά: «Μήπως γνωρίζεις ποιος είναι ο Κυβερνήτης του αντιτορπιλικού, που το 1921 βομβάρδιζε το Τουρκικό έδαφος του Ευξείνου;». Εγώ φοβούμενος πάντα ότι πιθανόν και να σκότωνα ομογενείς της Τουρκικής Αυτοκρατορίας, προσπαθούσα να αποφεύγω να δίνω ορισμένη απάντηση εις τον ερωτώντα. «Μα γιατί ζητάτε επιμόνως να μάθετε αυτόν τον Κυβερνήτη;» και παίρνω την εξής απάντηση: «Και πληρωμένο να τον είχαμε, δεν θα είχε βαρέσει τόσο διάνα. Διότι εις έναν από αυτούς τους βομβαρδισμούς πέτυχε το σπίτι και αφάνισε ολόκληρη την οικογένεια του πιο αιμοβόρου Τούρκου μισέλληνα πασά της περιοχής».\nΤότε συνήλθα και είπα: «Εγώ». Ακόμα νιώθω να με πονούν τα πλευρά μου από το σφίξιμο του αγκαλιάσματος του θερμού αυτού πατριώτη του Μικρασιατικού Ελληνισμού.\nΕπίσης εις τη Μαύρη Θάλασσα αιχμαλώτισα ένα τούρκικο εμπορικό πλοίο, το οποίο παρέδωσα εις τας κρατικάς αρχάς, κρατήσας εις ανάμνηση μόνο ένα σωσίβιο του εις το οποίον αναγράφεται το όνομα του πλοίου «ΚΡΙΜ» και τον λιμένα της νηολόγησης του «RIZE» του Ριζάντα των προγόνων μας πρόσθεσα και εγώ την ημερομηνία της συλλήψεως του, 8η ΙΟΥΛΙΟΥ 1921 και είναι το μόνο λάφυρο που έχω εις την μακράν πολεμική ζωή μου.\nΈκτοτε σταδιοδρόμησα ομαλώς εις το Ναυτικό μέχρι το Β΄ Παγκόσμιο Πόλεμο, προαχθείς το 1932 εις Πλοίαρχο, το 1935 εις Υποναύαρχο και το 1945 εις Αντιναύαρχο.\nΉμουν Αρχηγός Γ.Ε. Ναυτικού κατά τον Δεύτερον Παγκόσμιο Πόλεμο 1940-1945 και Αρχηγός του Στόλου. Κατά την περίοδο ταύτην εγενόμην Υπουργός Ναυτικού, Αντιπρόεδρος του Υπουργικού Συμβουλίου και βραδύτερον Υπουργός Εθνικής Αμύνης. Ανήμερα του τραγικού Πάσχα του 1941 εγκατέλειψα την πατρίδα μας την 27ην Απριλίου τελευταίος, όταν έμπαιναν οι Γερμανοί στην Αθήνα μας.\nΔιαρκούσης της μακράς ταύτης πολεμικής σταδιοδρομίας μου δεν έπαψα να μελετώ και να γράφω. Το 1915 «Το Εγχειρίδιον Αρμενιστού» που από της εποχής του Παλάσκα, κανείς δεν το συνέχισε. Το 1926 το πρωτότυπο έργον «Ιστορία του Πυροβολικού», κατά την πτώση της Βυζαντινής Αυτοκρατορίας.\nΤο 1930 τους τέσσερις τόμους «Νάρκαι», το 1944 «Η Θέση της Ελλάδος κατά τον Δεύτερο Παγκόσμιο Πόλεμο», το 1957 «Ταξιδεύοντας», καθώς και πολλά άρθρα εις εφημερίδας και περιοδικά.\nΔιά την εν όλω δράσιν μου ετιμήθην με τα εξής παράσημα: Αριστείον Ανδρείας, Μεγαλόσταυρον Γεωργίου Α΄ μετά ξιφών, Ανώτερον Ταξιάρχην του Φοίνικος, Χρυσού Σταυρού Σωτήρος, Σταυρού Παναγίου Τάφου, Μεγαλόσταυρον του Γαλλικού.\n16η Νοεμβρίου 1978


Μιχάλης Μουρούτσος: Ο πιο τρυφερός μπαμπάς για την κόρη του! | Gossip-tv.gr\nΜιχάλης Μουρούτσος: Ο πιο τρυφερός μπαμπάς για την κόρη του!\nΜετά τον πρόσφατο χωρισμό του από τη Λάουρα Νάργιες, ο Μιχάλης Μουρούτσος φαίνεται να έχει ακόμα περισσότερο χρόνο για να τον αφιερώνει στην κόρη του Έλενα!\nΆλλωστε, είναι η γυναίκα της ζωής του, της οποίας τη θέση δεν θα καταφέρει να καταλάβει καμία άλλη. Η Έλενα είναι η αδυναμία του και ο λόγος για να είναι αισιόδοξος για το μέλλον, ό,τι και αν συμβαίνει στη ζωή του.\nΜαζί πέρασαν τις πρώτες ημέρες της νέας χρονιάς και παρ' όλο που ο Ολυμπιονίκης στο Τάε Κβο Ντο δεν θέλει να την εκθέτει στα φώτα της δημοσιότητας, συχνά μπαίνει στον πειρασμό να εκφράσει δημόσια τα τρυφερά συναισθήματά του για εκείνη.\nΠρόσφατα δε ανέβασε μία κοινή τους φωτογραφία, όπως έχει κάνει και στο παρελθόν, προσέχοντας όμως πάντα να μη φαίνεται το πρόσωπό της.\nΌχι μόνο τρυφερός μπαμπάς αλλά και ιδιαίτερα προστατευτικός! Ο τέλειος συνδυασμός!\nΔείτε κοινές τους φωτογραφίες...\nΕλένη Χατζίδου: Δημοσίευσε τις λαμπάδες που της έδωσε ο καλός της και δεν φαντάζεστε τι γράφουν!\nΠαπαρίζου – Παναγιωτίδης: Οι Antique ξανά μαζί; Η ανακοίνωση – έκπληξη της τραγουδίστριας


ΑΠΟΨΗ: Εσύ πως είδες τα δύο συλλαλητήρια; | Newspepper\nΑΠΟΨΗ: Εσύ πως είδες τα δύο συλλαλητήρια;\nΕσύ πως είδες τα δύο συλλαλητήρια Θεσσαλονίκης και Αθηνών ; Ποια η γνώμη σου γι αυτά; Πολλές οι ερωτήσεις πολλών φίλων τις τελευταίες ημέρες για ένα θέμα , το Σκοπιανό, που κυριάρχησε και θα κυριαρχεί ακόμη στην επικαιρότητα.\nΕρωτήσεις που σίγουρα απασχόλησαν το σύνολο των Ελλήνων πολιτών, που με αυξημένο ενδιαφέρον παρακολουθούν τις εξελίξεις. Να το ξεκαθαρίσω από την αρχή:\nΣε γενικές γραμμές δεν είμαι κατά των συλλαλητηρίων. Όλων των συλλαλητηρίων και όχι μόνον των δύο συγκεκριμένων, που πολύ περισσότερο αφορούσαν προάσπιση εθνικών μας συμφερόντων. Έχω την άποψη ότι λαός που συμμετέχει σε συλλογικές μορφές αποτελείται από πολίτες που νοιάζονται. Που δεν έχουν παραδοθεί στις εξουσίες τους. Που διεκδικούν. Που ανησυχούν. Που δεν έχουν αποκοιμηθεί στους καναπέδες τους.\nΠέρασαν πάνω από 50.000 χρόνια να φτάσει στο σημείο ο άνθρωπος να θεωρεί ότι έχει δικαίωμα να λέει τη γνώμη του. Ο καθένας. Και να τη λέει ατομικά και συλλογικά. Ειρηνικά. Και με συγκεντρώσεις. Όταν λέμε ο καθένας εννοούμε ο καθένας. Από τον πιο ακραίο μέχρι τον πιο συντηρητικό. Και για τη Μακεδονία και για την Ηριάννα και για τη νομιμοποίηση του χασίς. Μας αναγνωρίζει το δικαίωμα αυτό και το ελληνικό Σύνταγμα.\nΤο άρθρο 11 εξασφαλίζει στους Έλληνες πολίτες το δικαίωμα να συνέρχονται ειρηνικά και χωρίς όπλα. Μπορεί να διαφωνώ με το αίτημα ή με το «περιεχόμενο» κάθε συγκέντρωσης-διαδήλωσης, όπως και επί του προκειμένου διαφωνώ με κάποιες ακρότητες που εκφράστηκαν σε Θεσσαλονίκη και Αθήνα, αλλά υπερασπίζομαι το δικαίωμα όλων αυτών των δημοκρατικών πολιτών που διαδήλωσαν. Άλλο πράγμα να διαφωνώ με το αίτημα της διαδήλωσης και άλλο πράγμα να διαφωνώ με το δικαίωμα της διαδήλωσης. Δεν έκανε 50.000 χρόνια το δίποδο αυτό που λέγεται άνθρωπος, κατά πως λέει και ο φίλος μου Γιώργης, μέχρι να εξημερωθεί και να εκφράζει τη γνώμη του ελεύθερα για να το εξαγριώσουν πάλι μερικά τετράποδα ανάμεσά του. Και η αλήθεια είναι πως κάποιοι εξαγρίωσαν αυτόν τον κόσμο.\nΑπό την κυβέρνηση, που όχι μόνον έφτασε στο σημείο να χαρακτηρίσει ακροδεξιούς και φασίστες όσους μετείχαν στα δύο συλλαλητήρια, αλλά χρησιμοποίησε και το τεράστιο εθνικό, ιστορικό και γεωπολιτικό θέμα (Σκοπιανό) ως παίγνιο εσωτερικής μικροπολιτικής για τον διεμβολισμό της αντιπολίτευσης.\nΔυστυχώς σ’ αυτή εδώ τη χώρα υπάρχει σοβαρό πρόβλημα. Και το πρόβλημα είναι ότι ικανό κομμάτι του πληθυσμού δεν θεωρεί δικαίωμα του άλλου να διαδηλώνει όταν δεν συμφωνεί μαζί του. Αυτό που κάνουν σήμερα δηλαδή οι κυβερνώντες, οι οποίοι προσπάθησαν να προσβάλουν όσους είχαν την εθνική ευαισθησία να βρεθούν στα δύο συλλαλητήρια. Όμως είναι προσβολή στα βάσανα που πέρασαν οι κάτοικοι της Μακεδονίας από τον βουλγαρικό πανσλαβισμό (όταν το «ξανθό γένος» με τη συνθήκη του Αγίου Στεφάνου χάρισε τη Μακεδονία στη Μεγάλη Βουλγαρία – τότε που ο Τσάρος Αλέξανδρος ΙΙ έγραφε στον Νικόλαο Ιγνάτιεφ «ουδεμίαν σπιθαμήν γης υπέρ του Βασιλείου της Ελλάδας», και προς τον άγγλο πρέσβη Σεϋμόρ εξηγούσε «Δεν συμφέρει την αυτοκρατορία (σ.σ. Ρωσία) να γίνει η Ελλάς ισχυρόν κράτος» – για να μην ανακοπεί η τάση της Ρωσικής αυτοκρατορίας προς τη Μαύρη Θάλασσα και να μην αποκοπεί η πρόσβασή της στο Αιγαίο. Και μετά, πάλι από τη Ρωσία, επί Σοβιετικής Ένωσης αυτή τη φορά, έγινε η νέα προσπάθεια πανσλαβισμού… σοσιαλιστικού, που θα απελευθέρωνε τον μακεδονικό λαό από τη… μπότα των κατακτητών Ελλήνων…Και κάπως έτσι τελικά μας κληρονόμησε ο Τίτο το ψευδεπίγραφο εθνικιστικό υβρίδιο, που όταν έγινε κράτος γέμισε πλατείες, δρόμους και αεροδρόμια με ονομασίες και επιβλητικά αγάλματα του Μεγαλέξανδρου, το Σύνταγμά του με άρθρα που αποπνέουν αλυτρωτισμό και τα σχολικά βιβλία με χάρτες, που απεικονίζουν την … «Μακεδονία μέχρι τη Θεσσαλία, που μια μέρα θα απελευθερώσουν…». Για όλα αυτά, για την ιστορία του, ο λαός κατέβηκε να διαδηλώσει.\nΠροηγούμενο άρθροΑΕΚ – Ολυμπιακός 2-1\nΕπόμενο άρθροΈξτρα φόροι έως 67,5% για 600.000 επιστήμονες, επαγγελματίες και αγρότες – Αναλυτικά παραδείγματα


FAQ Δωρεάς υλικού – Κεντρική Βιβλιοθήκη ΕΜΠ\nΠοιος μπορεί να κάνει δωρεά υλικού στην Βιβλιοθήκη του ΕΜΠ;\nΔωρεά μπορεί να κάνει οποιοσδήποτε στην Κεντρική Βιβλιοθήκη.\nΤι είδους υλικό είναι αποδεκτό για δωρεά;\nΤο υλικό που δεχόμαστε μπορεί να είναι βιβλία, περιοδικά, χάρτες. Βασική προϋπόθεση να είναι συναφές αντικειμένου και περιεχομένου με τις θεματικές κατηγορίες που καλύπτει το Εθνικό Μετσόβιο Πολυτεχνείο, καθώς επίσης και να μην διατίθεται ήδη στην Βιβλιοθήκη σε μεγάλο αριθμό αντιτύπων.\nΣυγκεκριμένα για τα περιοδικά θα πρέπει οι τίτλοι, που δίνονται ως δωρεά, να περιλαμβάνονται στις έντυπες συνδρομές, που διαθέτει η Βιβλιοθήκη.\nΠοια η διαδικασία αποδοχής μιας Δωρεάς;\nΌταν η δωρεά είναι έως 10 βιβλία (αριθμητικά) και συναφή με τις θεματικές κατηγορίες που καλύπτει το Πολυτεχνείο μπορεί να τα αποδεχτεί η Βιβλιοθήκη με την προϋπόθεση ότι δεν υπάρχει υπερβολικός αριθμός των συγκεκριμένων τίτλων σε αντίτυπα ήδη στη Βιβλιοθήκη.\nΌταν η δωρεά ξεπερνάει τα 10 βιβλία, θα πρέπει ο δωρητής να αποστείλει μια λίστα με τα βιβλία που επιθυμεί να δωρίσει. Στη συγκεκριμένη λίστα θα πρέπει να αναφέρονται τα εξής στοιχεία για κάθε βιβλίο: Επώνυμο Συγγραφέα, Τίτλος Βιβλίου, Έτος Έκδοσης. Η λίστα αυτή θα διαβιβαστεί στη Συγκλητική Επιτροπή Βιβλιοθήκης (Σ.Ε.ΒΙ.), η οποία θα αποφασίσει αν θα γίνει αποδεκτή η δωρεά στο σύνολό της ή μέρος αυτής, ή αν θα απορριφθεί. Στη συνέχεια η Βιβλιοθήκη ενημερώνει τον υποψήφιο δωρητή σχετικά με την απόφαση της Σ.Ε.ΒΙ. που αφορά την αποδοχή η απόρριψη της επικείμενης δωρεάς.\nΤα βιβλία που αποδέχεται η Βιβλιοθήκη ως δωρεά θα πρέπει να είναι σε καλή κατάσταση.\nΗ μεταφορά της Δωρεάς στο χώρο της Βιβλιοθήκης είναι ευθύνη του Δωρητή.\nΜετά την αποδοχή της Δωρεάς η Βιβλιοθήκη αποστέλλει ευχαριστήριο προς το Δωρητή με την υπογραφή του εκάστοτε Αναπληρωτή Πρύτανη αρμόδιου επί των Ακαδημαϊκών Υποθέσεων.\nΤο τελικό στάδιο περιλαμβάνει τη φυσική επεξεργασία του υλικού της δωρεάς ώστε να εισαχθεί στον ηλεκτρονικό κατάλογο και στη συλλογή της Βιβλιοθήκης.\nΤο Υλικό που προέρχεται από Δωρεά εντάσσεται στη συλλογή της Βιβλιοθήκης ή τοποθετείται σε ξεχωριστή περιοχή\nΤο υλικό μετά την επεξεργασία και την εισαγωγή στο πληροφοριακό σύστημα της βιβλιοθήκης, ταξιθετείται στην αντίστοιχη συλλογή, που ανήκει χρονολογικά. Εάν πρόκειται για υλικό πριν του 1950 εντάσσεται στην Ιστορική Βιβλιοθήκη, η συλλογή της οποίας δεν δανείζεται.\nΜετά την αποδοχή της Δωρεάς ο δωρητής συνεχίζει να έχει δικαιώματα σχετικά με τους τρόπους διάθεσής της και διαχείρισής της;\nΜετά την αποδοχή της Δωρεάς η Βιβλιοθήκη έχει την αποκλειστική ευθύνη για τη διάθεση και διαχείρισή της σύμφωνα με τις τρέχουσες κάθε φορά συνθήκες διατήρησης και ανάγκες κάλυψης της υπάρχουσας συλλογής.\n[show-team ids=’340′ layout=’grid’ style=’img-rounded,img-white-border,text-left,img-above,normal-float’ display=’photo,website,position,social,freehtml,location,email,telephone,name’]


Έκανα μπλοκ την μητέρα μου στο facebook - Homme Alone | Oneman\nΤην πρώτη φορά βρέθηκα προ τετελεσμένων γεγονότων. Κατά τη διάρκεια μιας από τις καθιερωμένες μου κυριακάτικες επισκέψεις στους γονείς μου, η μητέρα μου μου ανακοίνωσε ότι άνοιξε λογαριασμό στο facebook. Το έπαιξα όσο πιο ψύχραιμος μπορούσα, εκδηλώνοντας ανεπαίσθητα τη δυσφορία μου μέσω του τριξίματος των σαγονιών μου αλά Γκλέτσος στους 'Ψίθυρους Καρδιάς' και της είπα ότι μπορεί να κάνει ό,τι θέλει στο facebook αρκεί να σεβαστεί τους εξής τρεις κανόνες:\n''Κανόνας 1ος: Δεν θα κάνεις κανένα φίλο μου add.\nΚανόνας 3ος: Δεν θα κάνεις κανένα φίλο μου add.''\nΜέχρι την επόμενη Κυριακή, κάθε πρωί πριν καν τσεκάρω τις ειδοποιήσεις και τα μηνύματά μου, στόκαρα τον λογαριασμό της, του οποίου το user name για ευνόητους λόγους δεν θα αναφέρω, αλλά μπροστά του το nickname 'μοναχικό κυκλάμινο' έμοιαζε με ποίηση του Ελύτη.\nΤρεις μέρες αργότερα, εμφανίστηκε στο timeline μου η είδηση πως 'η 'Χειρότερο-username-κι-από-το-μοναχικό-κυκλάμινο' και ο 'Πολύ καλός φίλος του συγκατοίκου μου, τον οποίο είχα δει μόλις μία φορά' είναι πλέον φίλοι.\nΜπορούσα πλέον να κοιμάμαι ήσυχος, όσο εκείνη θα χρησιμοποιούσε το laptop της μόνο για να παίζει τα αγαπημένα της 'Match 3' (βλ. Puzzle Bubble) παιχνίδια (κράτα το αυτό, θα σου χρειαστεί για τη συνέχεια).\nΤην πρώτη Κυριακή της επιστροφής μου στο πατρικό, ενώ τσιμπούσα με το πιρούνι μου ένα κομμάτι φέτα που είχε μουλιάσει μέσα στο πιάτο με τις μπάμιες, η μητέρα μου μου λέει: ''Γιώργο, μπαίνω στο facebook σου και παίζω διάφορα παιχνίδια που δεν έχω ξαναπαίξει ποτέ''.\nΣυννεφάκι πάνω από το κεφάλι μου: 'νομ νομ νομ, α ρε πατέρα αυτές δεν είναι μπάμιες, ποίηση είναι΄.\nΤην δεύτερη Κυριακή της επιστροφή μου στο πατρικό, ενώ είχα τυλίξει στο πιρούνι μου σπανάκι και είχα τσιμπήσει με την άκρη του ένα κομμάτι σουπιάς, η μητέρα μου μου λέει: ''Καλά ρε Γιώργο, γιατί δεν μου είχες δείξει αυτά τα παιχνίδια τόσο καιρό; Όλη μέρα στο facebook σου είμαι''.\nΣυννεφάκι πάνω από το κεφάλι μου: 'Χμμμ, τέλειο το σπανάκι, αλλά τσιμπάει λίγο το αλάτι τη σουπιά'.\nΤην τρίτη Κυριακή της επιστροφής μου στο πατρικό, πριν καν αρχίσουμε να τρώμε -ευτυχώς γιατί θα είχα πνιγεί- μου λέει: ''Το Oneman πόσταρε ένα κείμενο στο facebook σου''.\nΣυννεφάκι πάνω από το κεφάλι μου: ''Το Οneman πόσταρε ένα κείμενο στο facebook μου.\nΜΑ ΕΓΩ ΕΙΧΑ ΠΟΣΤΑΡΕΙ ΠΡΙΝ ΛΙΓΟ ΕΝΑ ΚΕΙΜΕΝΟ ΑΠO TO ONEMAN ΣΤΟ FACEBOOK ΜΟΥ''.\n''Στο είχα πει από την αρχή'', μου δήλωσε η μητέρα μου, ''αλλά δεν μου έδινες σημασία''. Να πω ότι είχε άδικο; Δεν μπορούσα, όμως, να πιστέψω ότι είχα υποπέσει στο σφάλμα να αφήσω ανοιχτό το λογαριασμό μου, αλλά ούτε να διανοηθώ πώς μπορούσε να παίζει τόσο καιρό παιχνίδια μέσω του προφίλ μου και να μην μου είχε εμφανιστεί κάποια ειδοποίηση.\nΤο τελευταίο το είπα φωναχτά και πήρα πληρωμένη απάντηση: ''Αφού δεν έστειλα καμία πρόσκληση στους φίλους σου και είχα απενεργοποιήσει τις ειδοποιήσεις''. (Ατσά!) Πριν προλάβω να συνέλθω με ρώτησε: ''Και τώρα πώς θα παίζω'';\nΑφού δώσαμε τα κανονικά της, αυτή τη φορά, στοιχεία στον Μαρκ Ζούκερμπεργκ, φτάσαμε στην επιλογή εικόνας προφίλ. Ήμουν έτοιμος να προσπεράσω το συγκεκριμένο κομμάτι της διαδικασίας, αφού θεωρούσα ότι δεν θα την αφορούσε. ''Θέλω μια ορχιδέα για φωτογραφία'', μου είπε χωρίς ίχνος ντροπής. ''Να είναι μωβ'', συνέχισε.\nΈγραψα 'μωβ ορχιδέα' στο Google και διάλεξα την πρώτη που εμφανίστηκε. ''Όχι, δεν μου αρέσει αυτή'', με πρόλαβε και βρέθηκα να σκρολάρω πάνω κάτω για να επιλέξει την κατάλληλη. Δεν πίστευα αυτό που ζούσα. Πρωταγωνιστούσα σε σενάριο του Ντέιβιντ Λιντς με κουστούμια και σκηνογραφία του Νταλί.\nΠριν καν το πέρας της εβδομάδας πόσταρα ένα κείμενο μου στο προφίλ μου στο facebook. Μεταξύ των ειδοποιήσεων για τα likes είχα και μια ειδοποίηση για emoticon που αντιστοιχεί στο 'Χαχα'. Μάντεψε! Ήταν από την 'μωβ ορχιδέα' κι εγώ μόλις το συνειδητοποίησα ένιωσα πως ήμουν μαθητής λυκείου, βρισκόμουν στη μέση του προαυλίου και η μητέρα μου έτρεχε προς το μέρος μου φωνάζοντας\nΔεν υπήρχε λόγος Λιντς και Νταλί να συνεργαστούν ξανά. Πόσο μάλλον με πρωταγωνιστή εμένα. Μπλοκ στη 'μωβ ορχιδέα' και η ζωή συνεχίζεται.


Σουβέρ macrame Flower 13 εκ. Ecru (σετ 2 τμχ) – Loom To Room\nΑρχικήΧΕΙΡΟΠΟΙΗΤΑ ΔΙΑΚΟΣΜΗΤΙΚΑΣουβέρ macrame Flower 13 εκ. Ecru (σετ 2 τμχ)\nΣουπλά macrame Azalea 28x45 Ecru (σετ 2 τμχ) €79,00 €67,15\nΈνα σούβερ - χίλιες ιδέες διακόσμησης! Εκτός από την χρηστικότητα του σουβέρ Flower, θα βρεις ότι είναι και ένα διακοσμητικό που θα δώσει μια διαφορετική νότα στο τραπέζι σου! Μπορείς να στολίσεις το τραπέζι του σπιτιού, το τραπέζι του γάμου και της βάφτισης αλλά και να το δωρίσεις στα αγαπημένα σου πρόσωπα! Το σουβέρ Flower είναι φτιαγμένο με την τεχνική του macrame με βαμβακερό εκρού νήμα και στο κέντρο του έχει ξύλινη laser cut διακόσμηση με συνολική εξωτερική διάμετρο περίπου 13 εκατοστά.


David Beckham: Η λατρεία για την κόρη του και οι φώτο που το αποδεικνύουν - Mothersblog.gr\nDavid Beckham: Η λατρεία για την κόρη του και οι φώτο που το αποδεικνύουν\n07 Μαρ 2021\tΝΕΑ\nEίναι η μονάκριβή του.\nΟ David Beckham ποτέ δεν έκρυψε την αδυναμία που έχει στην κόρη του Harper Seven.\nΔεν είναι ότι την αγαπάει περισσότερo από τα υπόλοιπα παιδιά του, είναι όμως η μικρότερη και το μοναδικό κορίτσι της οικογένειας.\nΗ αλήθεια είναι το ζευγάρι Victoria και David Beckham έχει καταφέρει να θεωρείται πρότυπο οικογενειακής ευτυχίας. Πάντα μαζί, σε γιορτές, εκδηλώσεις, εκδρομές, πάντα αγαπημένοι. Και παρά τις φήμες που κατά καιρούς τους θέλουν στα χωρίσματα, αυτοί αδιαφορούν και συνεχίζουν να ζουν τη ζωή τους.\nA post shared by Victoria Beckham (@victoriabeckham) on Aug 28, 2020 at 9:01am PDT\nΗ σχέση του με την Harper\nΟ πρώην αρχηγός της Εθνικής Αγγλίας είναι δίπλα σε όλα του τα παιδιά, τον Brooklyn, τον Romeo και τον Cruz David . Αρκεί να ρίξει μια ματιά κανείς στον προσωπικό του λογαριασμό στο Instagram για να το διαπιστώσει. Περνάει χρόνο μαζί τους, ταξιδεύουν παρέα, τιμάνε όλοι τους τα οικογενειακά τραπέζια και προσπαθεί να κάνει πράγματα ανάλογα με την ηλικία τους.\nA post shared by David Beckham (@davidbeckham) on Jun 1, 2020 at 6:58am PDT\nΌμως η Harper είπαμε, είναι η αδυναμία του. Το 9χρονο κορίτσι είναι γλυκύτατο και φαίνεται να απολαμβάνει μια φυσιολογική ζωή παρότι έχει διάσημους και πάμπλουτους γονείς. Πηγαίνει συχνά με τον μπαμπά της εκδρομή στη φύση, ενώ τον έχει συνοδεύσει και για φαγητό.\nΣε πρόσφατο ποστ της μαμάς της η τρυφερότητα μεταξύ μπαμπάς και κόρης ξεχείλιζε. Μόνο που δεν το αντιλήφθηκαν έτσι αρκετοί από τους followers της λέγοντας ότι είναι απαράδεκτο να φιλάει ένας μπαμπάς το παιδί του στο στόμα.\nA post shared by Victoria Beckham (@victoriabeckham) on Oct 20, 2020 at 11:04am PDT\nΟ David Beckham έχει πει ότι στη ζωή του κατάφερε πολλά πράγματα και κέρδισε ακόμα περισσότερα, αλλά το μεγαλύτερο επίτευγμά του είναι η οικογένειά και τα παιδιά του. Δεν έχουμε λόγο να αμφιβάλουμε.\nΔείτε στη gallery που ακολουθεί όμορφες στιγμές με την κόρη του Harper.\nΔιάσημοι σταρ με τα παιδιά τους στην πρεμιέρα της νέας πριγκίπισσας του Disney\nΔείτε ποιοι διάσημοι έβαλαν την οικογένεια πάνω από την καριέρα (vid)\nDAVID BECKHAM ΚΟΡΗ\nΓΙΟΙ DAVID BECKHAM


Eντεκα τριαντατέσσερα | athensville\nΞανά εδώ. Πως το κάνουν αυτό; Θα το κάνω, όπως και στις άλλες δύσκολες του μπλογκ. Κι 20 μέρες έκατσα, έκατσα τόσο που κατάλαβα το σημαντικό: πόσο κομμάτι μου είναι πια, πόσο καλύτερο μ' έχει κανει αυτή η δημιουργική απασχόληση στο μπλογκ. Η συνεπειολατρεία βαθειά-βαθειά, μού επέβαλε βέβαια να ΄μαι πίσω την προηγούμενη βδομάδα, αλλά τι βολικό, σήμερα είναι τα γενέθλιά μου, so είχα άλλοθι, 10 Γενάρη πίσω, θα το θέσω σαν σημαδιακό. Ούτως ή άλλως η βδομάδα η περασμένη ήταν κάπως σκάρτη. Πάμε ξανά.\nΗ χρονιά πάει λοιπόν, αν μη τι άλλο ήταν ενδιαφέρουσα, και για μένα καλή: όχι για τα γνωστά, αλλά επειδή απέφυγα μέγα εφιάλτη: αρχή του 2010 μια ψηλοκάνα ρουμάνα τραβεστί, που μ' είχε βάλει καιρό στο μάτι και μ' έπρηζε πάρα πολύ καιρό όταν περνούσα, μου είπε το αμίμητο: "Φέτος θα σε γλύψω!". Και μόνο που δεν συνέβη ήταν σπουδαία χρονιά έτσι!\nΠως ήταν λοιπόν οι γιορτές στην πόλη:\nΜου φάνηκε ότι η πόλη στολίστηκε σε μεγαλύτερο εύρος, οι δρόμοι δηλαδή είχαν αστεράκια, λαμπιόνια, πιότερα και σε μεγαλύτερο εύρος γειτονιών. Βέβαια έλειψε το δέντρο στο Σύνταγμα, αυτό το χύμα λαμπάκια στο ψηλότερο σε καμία δεν το αντικατέστησε. Ίσως καλά κάνανε βέβαια, γιατί ο Έλληνας την χαρά δεν την έχει σαν απάντηση στις δυσκολίες, και προτιμά την βολική μίρλα. Ώσπου ν' αλλάξουμε (μπά δεν νομίζω), ήταν οκ οι εορτασμοί δεδομένου ότι άλλαζε και ο Δήμος χέρια και ο Νίκητας ήταν λίγο θυμωμένος με μας τους τυφλούς που δεν αναγνωρίσαμε το έργο.\nΜ' άρεσαν τόσο τα λαμπιόνια ολόγυρα στους στύλους, είναι υπέροχα. Δίνουν ένα τοπικό υποφωτισμούλη που πόσο γλυκά αναδεικνύει το ανάγλυφο ορναμέντο, ταμάμ για κοντινές φώτος.\nΑνάσα χαράς: στην Κοτζιά στήθηκε παγοδρόμιο από τα Notos Galleries.\nΤο καλύτερα στολισμένο κατάστημα ήταν τα Notos Galleries φυσικά, ντυμένο μ' αυτά τα λαμπιόνια σ' όλο του το μέτωπο προς την Σταδίου. Landmark κανονικό τις μέρες που φωτίστηκε, φάνταζε μαγικό απ' την Πατησίων και την Αιόλου...\n....απ' όπου το πρωτοαντίκρυσα, και με τράβηξε σαν σειρήνα να το φωτογραφίσω. Λίγο πριν έτσι από βαρεμάρα, κατέγραψα κι αυτό, αλλά οκ, who cares, και τι έγινε; Δεδομένο και deja vu.\nΑναμενόμενα τέλεια στολισμένα και το Attica αλλά κάποια, μάλλον βλαμμένη, ψυχολογία μου, θεώρησε βλαχιά το να 'ναι γραμμένα τα ολόφωτα μηνύματα στις προσόψεις στα αγγλικά. Είναι πολύ χαμηλοτάβανο αυτό το μαγαζί, δεν μου χει κάτσει καλά τελικά :-)\nΒέβαια ωραίο στολισμό βρήκα και σε κάτι βροχές που έκαναν τις αντανακλάσεις των φώτων μαγικές, να δες τι τρυφεράδα κρύβουν αυτά τα κόκκινα, πράσινα, μπλε φώτα κάτω δεξιά σ' αυτό το ναζιστικά επιβαλλόμενο γιορτινό χρυσό ολόφωτο.\nΚάπως έτσι με τις γιορτές, σε κάποιες στιγμές που αναζητάς μια μελαγχολία να ισορροπήσεις απ' την χριστουγεννιάτικη χαρά, προσέχεις το σκληρό μεσημεριανό ήλιο στην μαρμαρένια Αιόλου που σκοτεινιάζει όλη τη ζωή τριγύρω, τόσο ευθύς που σαν φως ανάκρισης σ' υποβάλλει σ' έναν απολογισμό της χρονιάς/πορείας σου.\nΠροχώρησα βέβαια και η ίδια αυτή ζωή λίγο πιο κάτω χάρισε το ίδιο απόγευμα, μετά από έναν συναισθηματικό καφέ στην Αιόλου, αυτό το σπάνιο ουράνιο τόξο στην Μητροπόλεως.\nΑυτά πέρσι πια. Ο χρόνος μπήκε, τι τεμπέλα βδομάδα, και χθές το πρωί ανηφόρισα, σ' ένα κομμάτι της παλιάς μου γειτονιάς και ζωής. Σαν θεραπεία η στάση εκεί, τα έργα του ΗΣΑΠ σταματούσαν τους συρμούς στην Ειρήνη και για τα 5 λεπτά αναμονής για το λεωφορείο χάζεψα το ΟΑΚΑ, μισό λεπτό σκέψεις γιατί δεν αξιοποιείται, και τεσσεράμισι γυρίζοντας στην παιδική μου ηλικία, τα ατέλειωτα καλοκαίρια που πέρασα εκεί, παίζοντας στις εγκαταστάσεις του. Προσπαθούσα να οριοθετήσω τους χώρους, να θυμηθώ τα παλιά σημεία, στο σήμερα του Καλατράβα είναι όλα διαφορετικά.\nΈτσι με τις παιδικές αναμνήσεις, προσπαθώντας να θυμηθώ παλιές εικόνες απ' τα ίδια χωράφια του τότε της Νερατζιώτισσας, συνέχισα προς την φίλη μου, που πέρσι παντρεύτηκε, κι έκανε και πριν ένα μήνα παιδί, πόσο πιο χειροπιαστό, η ζωή που προχώρησε. Δεν ήθελα και πολύ και το γηραιό ζευγάρι πιασμένο μπροστά, που βάδιζε κι αυτό μια άγνωστη ξένη ζωή, προκάλεσε τον κυνικό δαίμονα μέσα μου που φώναζε πόσο πιασάρικο να αποτυπωθεί.\nΈφτασα στο σπίτι, διέκοψα τις σκέψεις, ευχήθηκα και πήρα στα χέρια το πανέμορφο μωρό. Σαν να κρατούσα δύο ανθρώπους, την φίλη μου και τον άντρα της, όλη τους την θετική ενέργεια, την ομορφιά και την αξία της ζωής, με τις ανάσες του μικρού που μου χάιδευαν θεραπευτικά τα χέρια και μέτραγαν κι αυτές τον χρόνο.\nΤο αναπόφευκτο: άλλη μια χρονιά. Η αδιαμφισβήτητη θέση: δημιουργική, κεφάτη, αμετακίνητα θετική για όλους μας λοιπόν! :-)\nzoi Ιανουαρίου 11, 2011 1:07 μ.μ.\nΧρόνια πολλά και για τα γενέθλιά σου!!\nΩραίες φωτό, μας έλειψες..\nsos Ιανουαρίου 11, 2011 2:11 μ.μ.\nΚαλή χρονιά να έχουμε, υγεία πάνω απ'όλα και γεμάτη με ζωή!\nSpyridon Kagkas Ιανουαρίου 11, 2011 2:12 μ.μ.\nΆντε να κάνεις και εσύ έναν/μία νέο atenista\nKonstantinos Kantakouzinos Ιανουαρίου 11, 2011 2:12 μ.μ.\nΜία μίζερη απορία βλέποντας τόσα φώτα: ο καταχρεωμένος Δήμος Αθηναίων έχει μπει άραγε στο πρόγραμμα έκπτωσης της ΔΕΗ για τις χαμηλά εισοδηματικά ομάδες;\nthepavl Ιανουαρίου 11, 2011 2:12 μ.μ.\nBernardina Ιανουαρίου 11, 2011 2:13 μ.μ.\nΜια μίνι κυοφορία και η απουσία σου, γέννησε αυτό το ωραίο κείμενο με τις ασορτί φωτογραφίες του. (Γι΄άλλη μια φορά με συγκίνησε η αντίστιξη του ηλικιωμένου αλλά τόσο "ζωντανού" ζευγαριού με το κατακαίνουργιο μωράκι). Χρόνια πολλά λοιπόν και σ' εσένα και στο βλαστάρι των φίλων σου. Και καλή χρονιά σ' όλους.\nΑπών Ιανουαρίου 11, 2011 2:13 μ.μ.\nΜερικές φορές η Αθήνα σε μαγεύει, αλλά τις περισσότερες φορές φοβάσαι μην την αγαπήσεις. Γιατί μετά δεν θα είσαι σε θέση να δεις τις ασχήμιες της (ώστε να θελήσεις να της αλλάξεις)...\nfpboy Ιανουαρίου 11, 2011 2:13 μ.μ.\nκαλή χρονιά, καλή χρονιά, χαρούμενη χρυση πρωτοχρονιά....\nΓρηγορης Αντωνοπουλος Ιανουαρίου 11, 2011 2:14 μ.μ.\nΠολύχρονος και πολλές ευχές για μια καλύτερη χρονια... για όλους μας!!!\nΜαυρίκιος Ιανουαρίου 11, 2011 2:14 μ.μ.\nΠολύχρονος, athensville, και καλή χρονιά στους θαμώνες όλους του μπλογκ σου. Και κυρίως καλή χρονιά στην Αθήνα!!\naswtosgios@blogspot.com Ιανουαρίου 11, 2011 2:14 μ.μ.\nκαλη χρονια , σε βλεπω συχνα στους δρομους..\nευχομαι την επομενη χρονια η αθηνα να ναι λιγο πιο ομορφη\nenteka Ιανουαρίου 11, 2011 2:15 μ.μ.\nπάντα τέτοια :):)\nΝίκος Ιανουαρίου 11, 2011 2:15 μ.μ.\nΝα τα εκατοστήσεις, να ζήσει το κουκλί των φίλων σου. Χρόνια πολλά, καλή χρονιά με υγεία να έχουμε και τα υπόλοιπα θα τα βρούμε. Και πάντα με τόσο όμορφες πρωτοβουλίες.\nLali Ιανουαρίου 11, 2011 2:15 μ.μ.\nΚαλή χρονιά, φίλτατε. Πάντα μ' αρεσει ο τρόπος που καταφέρνεις και δένεις τα κείμενα για την πόλη με τους ανθρώπους της, γνωστούς και αγνώστους, αλλά σήμερα που ήταν και πιο προσωπικό, ήταν ακόμα πιο γλυκό.\nυγ γτ εμένα μου φάνηκε λιγότερο φωτισμένη η Αθήνα φέτος...;\nDokimos Ιανουαρίου 11, 2011 2:16 μ.μ.\nXronia polla ki apo mena ki as mh se xerw! Me tosh Athina edw mesa, einai san na maste geitones :)\nMia xaroumenh xronia na exeis, kai kalh synexeia sto ergo pou xekinhsate me tous Atenistas\nLali Ιανουαρίου 11, 2011 2:19 μ.μ.\naswtosgios@blogspot.com Ιανουαρίου 11, 2011 2:19 μ.μ.\nΓρηγορης Αντωνοπουλος Ιανουαρίου 11, 2011 2:19 μ.μ.\nΑπών Ιανουαρίου 11, 2011 2:19 μ.μ.\nthepavl Ιανουαρίου 11, 2011 2:19 μ.μ.\nSpyridon Kagkas Ιανουαρίου 11, 2011 2:19 μ.μ.\nathensville Ιανουαρίου 11, 2011 2:23 μ.μ.


8 τροφές για μαλλιά και νύχια γεμάτα υγεία! LikeWoman.gr\nΉρθε η ώρα να πάρεις απόφαση να ακολουθήσεις μια σωστή διατροφή που όχι μόνο θα χαρίσει στον οργανισμό σου όλα αυτά που χρειάζεται αλλά και θα κάνει καλό και στην εξωτερική σου εμφάνιση που τόσο πολύ θέλεις να προσέχεις.\nΌπως γνωρίζεις, τα νύχια και τα μαλλιά είναι από τα χαρακτηριστικά εκείνα σημεία του σώματός όπου εκδηλώνεται η καλή θρέψη ή και αντίθετα η δυσθρεψία.\nΜια τέτοια διατροφή πρέπει να είναι υψηλή σε αντιοξειδωτικές ουσίες, υψηλή σε πρωτεΐνες και πρέπει να είναι πλούσια και κυρίως επαρκής σε βιταμίνες, όπως οι βιταμίνες του συμπλέγματος Β, βιταμίνες C, Α και Κ, που έχουν χαρακτηριστική δράση για την καλύτερη δόμηση και προστασία για τα μαλλιά, τα νύχια και το δέρμα.\nΠάμε λοιπόν να δούμε τροφές που τις έχεις σίγουρα στο ντουλάπι της κουζίνας σου και θα σου προσφέρουν υγιή μαλλιά και νύχια.\nΕίναι ίσως το καλύτερο σνακ που μπορούμε να επιλέξουμε όταν η απογευματινή… λιγούρα κάνει την εμφάνισή της. Χάρη στις φυτικές ίνες και την πρωτεΐνη που περιέχουν κρατούν μακριά το αίσθημα της πείνας για μεγαλύτερο χρονικό διάστημα. Προσοχή όμως, καθώς έχουν μεγάλο θερμιδικό φορτίο.\nΜπορεί να είναι… μικρά στο μάτι αλλά τα αυγά κάνουν τόσο καλό στην υγεία μας, καθώς περιέχουν 14 απαραίτητα θρεπτικά συστατικά, συμπεριλαμβανομένων των βιταμινών Α, Β, D και Ε ενώ αποτελούν και κορυφαία πηγή ασβεστίου, σεληνίου και ιωδίου.\nΆριστη πηγή λυκοπενίου (σε αυτό οφείλεται το κόκκινο χρώμα της), ενός καροτενοειδούς που κυριολεκτικά μάχεται τις κολλαγενάσες. Τι είναι αυτές; Φυσικά ένζυμα τα οποία καταστρέφουν το κολλαγόνο του οργανισμού, κάνοντας μαλλιά, νύχια και δέρμα να φαίνονται ταλαιπωρημένα, θαμπά και εύθραυστα.\nΑν και παρεξηγημένο περιέχει σεβαστή ποσότητα Βιοτίνης και μπορείτε να το καταναλώσετε ωμό, βραστό ή συνδυασμένο με ρύζι.\nΗ βιταμίνη Α στο καρότο ρυθμίζει τις εκκρίσεις των σμηγματογόνων αδένων, συμβάλλοντας στην καλή υγεία του τριχωτού της κεφαλής. Η έλλειψή της θεωρείται ένοχη για την πτώση των μαλλιών, αλλά και για εμφάνιση πιτυρίδας και ξηροδερμίας.\nΤο συγκεκριμένο θαλασσινό, όπως και τα υπόλοιπα οστρακοειδή, αποτελούν μια διατροφική ομάδα-σύμμαχο για υγιή νύχια και λαμπερά μαλλιά. Αυτό οφείλεται στο ότι είναι πλούσια σε λιπαρά οξέα, βιταμίνες D, B12, σίδηρο, ψευδάργυρο, σελήνιο και πρωτεΐνες.\nΤο πορτοκαλί λαχανικό περιέχει μεγάλη ποσότητα β-καροτίνης. Πρόκειται για ένα συστατικό που, κατά την πέψη, μετατρέπεται σε βιταμίνη Α. Αυτή προάγει την ανάπτυξη των μαλλιών, ενώ παράλληλα βελτιώνει την κυκλοφορία του οξυγόνου στο τριχωτό της κεφαλής\nΠλούσια σε ψευδάργυρο που η έλλειψή του οδηγεί σε τριχόπτωση. Περιέχει επίσης σίδηρο, φώσφορο καθώς και βιταμίνες Α και Ε, ιώδιο, σελήνιο, καροτίνη και χολίνη. Πρόκειται για ένα superfood το οποίο θεραπεύει τις παθήσεις του δέρματος όπως η ακμή και σας απαλλάσσει από ερεθισμούς. Plus oι μπανάνες είναι η καλύτερη τροφή για το πρωινό hangover, μετά από μια βραδιά που ήπιατε και ένα ποτηράκι παραπάνω.


Αλλαγή του προφίλ μου\nΣημείωση για τους χρήστες LDAP, Shibboleth ή CAS: Οι χρήστες που χρησιμοποιούν την υπηρεσία καταλόγου (LDAP, Shibboleth ή CAS) για την είσοδό τους στην πλατφόρμα δεν μπορούν να κάνουν αλλαγές στο προφίλ τους. Οι αλλαγές αυτές πρέπει να γίνονται σε συνεννόηση με τον διαχειριστή της υπηρεσίας καταλόγου του ιδρύματός τους.\nΘα πρέπει να υπενθυμίσουμε ότι την πρώτη φορά που εγγράφεται κάποιος στην πλατφόρμα, θα του ζητηθεί από το σύστημα να επιβεβαιώσει το e-mail του. Η πλατφόρμα του αποστέλλει ένα μήνυμα στην e-mail διεύθυνση που έχει δηλώσει και του ζητείται να ακολουθήσει ένα σύνδεσμο για επιβεβαίωση. Αν για κάποιο λόγο ο χρήστης αλλάξει την email διεύθυνση του, τότε εμφανίζεται με το ακόλουθο μήνυμα.\nΑλλαγή του e-mail μου\nΜόλις ολοκληρωθεί αυτή η διαδικασία, το πεδίο “Επιβεβαιωμένη διεύθυνση email” θα εμφανίζεται στην οθόνη.\nΤο συνθηματικό (password) αποτελεί το στοιχείο εκείνο το οποίο χρησιμοποιείτε προκειμένου να αποκτήσετε πρόσβαση στις υπηρεσίες της πλατφόρμας eclass. Εάν γνωρίζετε το συνθηματικό σας και επιθυμείτε απλά να το αλλάξετε τότε μπορείτε να ακολουθήσετε τα παρακάτω βήματα.\n1. Συνδεθείτε στην πλατφόρμα eclass\n2. Στην αρχική οθόνη επιλέξτε το σύνδεσμο “Το προφίλ μου”\nΕπιλογή συνδέσμου “Το προφίλ μου”\n3. Στην τρέχουσα οθόνη επιλέξτε το σύνδεσμο “Αλλαγή συνθηματικού”\nΕπιλογή συνδέσμου “ Αλλαγή συνθηματικού ”\n4. Μέσω της φόρμας που σας παρουσιάζετε εισάγετε αρχικά το τρέχον συνθηματικό σας και εν συνεχεία το νέο συνθηματικό καθώς και την επιβεβαίωση του.\nΕισαγωγή νέου συνθηματικού\n5. Η διαδικασία ολοκληρώνεται επιλέγοντας το σύνδεσμο “Αλλαγή”.\nΈχοντας ολοκληρώσει την παραπάνω διαδικασία την επόμενη φορά που θα κάνετε login στην πλατφόρμα eclass θα πρέπει να εισάγετε το νέο πλέον συνθηματικό σας προκειμένου να ταχτοποιηθείτε σε αυτήν.\nΕάν για κάποιο λόγο έχετε ξεχάσει το συνθηματικό σας μπορείτε να ακολουθήσετε τα παρακάτω βήματα προκειμένου να το ανακτήσετε.\n1.\tΣυνδεθείτε στην πλατφόρμα eclass\n2.\tΣτην αρχική σελίδα επιλέξτε το σύνδεσμο “Ξεχάσατε το συνθηματικό σας”\nΕπιλογή συνδέσμου “Ξεχάσατε το συνθηματικό σας”\n3.\tΣτην φόρμα που εμφανίζεται συμπληρώστε το όνομα χρήστη (user name) και την διεύθυνση ηλεκτρονικού ταχυδρομείου (e-mail) με τα οποία έχετε εγγραφεί στην πλατφόρμα\nΣυμπλήρωση στοιχείων για ανάκτηση συνθηματικού\n4.\tΠηγαίνοντας στην ηλεκτρονική διεύθυνση που δηλώσατε θα έχετε ένα μήνυμα από την πλατφόρμα το οποίο περιέχει και οδηγίες για τον τρόπο με τον οποίο θα αλλάξετε το συνθηματικό σας\nLast modified: 2017/02/24 14:53


«Η ανάπτυξη θα έρθει με την ολοκλήρωση των υποδομών του νησιού» (vid) - Patrida TV\nΑπολογισμός έργου απο τον Αντιπεριφερειάρχη Π.Μπουγδάνο\nΤον απολογισμό για τον πρώτο χρόνο διοίκησης του πραγματοποίησε την Παρασκευή ο χωρικός αντιπεριφερειάρχης Π. Μπουγδάνος ο οποίος αναφέρθηκε σε 5 άξονες προτεραιοτήτων, χαιρετίζοντας παράλληλα την απόφαση του Περιφερειάρχη Κ. Μουτζούρη να δώσει στη Χίο τη δυνατότητα αυτοδιοίκησης.\nΣύμφωνα με τον κ. Μπουγδάνο έμφαση τον πρώτο χρόνο δόθηκε στην στελέχωση των υπηρεσιών της Περιφερειακής Ενότητας που είναι αποδυναμωμένες, με αποτέλεσμα να έχουν δρομολογηθεί 11 προσλήψεις μονίμων υπαλλήλων για την επόμενη διετία.\nΠαράλληλα έμφαση δίνεται στην ολοκλήρωση των σημαντικών υποδομών, όπως το αεροδρόμιο και το Φράγμα Κόρης Γεφύρι. Για το φράγμα μάλιστα ο κ. Μπουγδάνος ανακοίνωσε ότι εντός της εβδομάδας θα ολοκληρωθούν οι διαδικασίες για τον έλεγχο που πρέπει να γίνει στην ευστάθεια του σκληρού επιχώματος του ενώ σε τροχιά υλοποίησης είναι το έργο της Παθολογικής κλινικής του Νοσοκομείου.\nΟ ίδιος εξέφρασε την άποψη ότι τα έργα των υποδομών, όπως οι δρόμοι και οι υπηρεσίες υγείας είναι αυτές που θα δώσουν αναπτυξιακή προοπτική στο νησί και δεν θα πρέπει να υποβαθμίζονται. Ακολούθησε μάλιστα αναλυτική παρουσίαση των έργων οδοποιίας, ηλεκτροφωτισμού, καθαρισμού των χειμάρρων κλπ που έγιναν τον χρόνο που πέρασε.\nΣΥΝΤΑΣΣΕΤΑΙ ΜΕ ΤΙΣ ΑΠΟΦΑΣΕΙΣ ΤΟΥ ΠΕΡΙΦΕΡΕΙΑΚΟΥ ΣΥΜΒΟΥΛΙΟΥ ΓΙΑ ΤΟ ΜΕΤΑΝΑΣΤΕΥΤΙΚΟ\nΑναφορικά με το μεταναστευτικό, ο κ. Μπουγδάνος ανέφερε στην τοποθέτηση του «κρατήσαμε ψηλά τη σημαία της σταθερότητας των απόψεών μας, συνεχίζουμε, παρά τις πιέσεις, να επιδιώκουμε ένα Βόρειο Αιγαίο αποφορτισμένο από τους κινδύνους της μαζικής μετανάστευσης». Ωστόσο δεν θέλησε να σχολιάσει τις τελευταίες εξελίξεις, αναγνωρίζοντας ότι η κυβέρνηση στο θέμα της φύλαξης των συνόρων είναι αποτελεσματική. «Υπάρχουν οι αποφάσεις του Περιφερειακού Συμβουλίου με τις οποίες συντάσσομαι» είπε χαρακτηριστικά.\nΟλόκληρος ο απολογισμός σήμερα στην τηλεόραση της “Πατρίδας”.\nΠροηγούμενο άρθροΠροχωρά το Δικαστικό Μέγαρο Χίου\nΕπόμενο άρθροΔομή στα όρια των δήμων λέει ο Δήμαρχος Μυτιλήνης, αποσυμφόρηση πρώτα απαντά ο Δήμαρχος Δυτικής Λέσβου (vid)


Apple News: iSheep: λευτεριά στα πρόβατα (Άποψη)\nΒy Niki Lyberis\nΕντάξει, πιο σαφές δεν γίνεται. Η Samsung, στο teaser για την ανακοίνωση του επόμενου Galaxy S, την λέει ανοιχτά στους κατόχους iPhone, περισσότερο από ποτέ. «Είστε πρόβατα«. Αυτό πυροδότησε μία σειρά από σχόλια και δημοσιεύματα ήδη για το γεγονός. Μερικά από τα δημοσιεύματα αντιμετωπίζουν το γεγονός με χιούμορ, άλλα με λιγότερο χιούμορ. Υπάρχουν κι εκείνοι που λένε πως η Samsung «παραχόντρυνε» το παιχνίδι.\nΜπορείτε να αλλάξετε την σειρά όσο θέλετε αλλά αυτά τα 5 πράγματα ήταν που ουσιαστικά κατέκλυσαν την επικαιρότητα το προηγούμενο χρονικό διάστημα και αφορούσαν το «μήλο».\nΧμ… γνώμη μας είναι πως όχι. Οι χαρακτηρισμοί προς όλους όσους αγοράζουν προϊόντα Apple, όσο κι αν στοχεύουν στην συσπείρωση των fans της Samsung (εκλογές έχουμε, την λέξη συσπείρωση την ακούτε αρκετά συχνά) δεν παύει να είναι χτύπημα κάτω από την μέση των καταναλωτών. Σε κανένα μα κανένα δεν αρέσει να τον λένε πρόβατο. Ακόμα κι αν συμπεριφέρεται μερικές φορές ως τέτοιο. Σίγουρα, δεν είναι μία συσκευή που θα κάνει έναν καταναλωτή πρόβατο, αλλά ο τρόπος που κάνει τις αγορές του. Κι αυτό δεν έχει να κάνει με τις συσκευές αυτές καθεαυτές, αλλά με τον τρόπο σκέψης και ενημέρωσής του.\nΑπό την άλλη, η Samsung είναι ένας κολοσσός (κυριολεκτικά) που αποφασίζει να δείξει τα δόντια του στο marketing των προϊόντων της. Ίσως οι διαφημιστές της πιστεύουν πως λέγοντας κάτι «στα μούτρα» των καταναλωτών, μπορεί να τους σοκάρουν αρκετά για να σκεφτούν «βρε μπας και είναι αλήθεια;». Έχει κι αυτό τη λογική του. Σίγουρα δε, θα δημιουργήσει συζητήσεις και αψιμαχίες, όπως αυτή που κάνουμε σε αυτό το post.\nΚάτι που φαίνεται περισσότερο από ποτέ είναι πως, το marketing department της Samsung, έχει δει ένα μέρος της επιτυχημένης συνταγής της Apple και δανείζεται αρκετά στοιχεία του, με πάρα πολύ έξυπνο τρόπο. Αρχίζει να κάνειμεμονωμένα events για τα σημαντικά προϊόντα της, καλλιεργεί φήμες πριν τις επίσημες ανακοινώσεις χωρίς να επιβεβαιώνει ή να διαψεύδει κάτι, χρησιμοποιεί περισσότερο «εντυπωσιασμό» στις παρουσιάσεις της, απ’ ότι στο παρελθόν.\nΤο θέμα είναι το εξής: Αν εσάς κάποιος σας αποκαλέσει «πρόβατο», θα καθίσετε να το σκεφτείτε μήπως έχει δίκιο; Και ακόμα περισσότερο, θα αγοράσετε το προϊόν του, ακόμα κι αν είναι μοναδικό και υπέροχο;\nΑναρτήθηκε από Dimitrios στις 10:06 π.μ.


UA-150363673-1 Dr Αν. Μοσχοβάκη, ΘΕΜΑΤΑ ΥΓΕΙΑΣ: 12/03/2012\nΤΙΝΑΓΜΑΤΑ ΣΤΟΝ ΥΠΝΟ\nΤα τινάγματα στον ύπνο είναι σύντομες, ακούσιες ταχείες κινήσεις που διαταράσσουν τον ύπνο του ασθενούς. Συχνά τα ακούσια αυτά τινάγματα διαταράσσουν σημαντικά τον ύπνο όλων των ατόμων που κοιμούνται στο ίδιο δωμάτιο. Όχι σπάνια οι ασθενείς προσέρχονται στο ιατρείο, λόγω προτροπής των ατόμων που συμβιώνουν μαζί του.\nΤα κύρια αίτια εμφάνισης του παθολογικού αυτού συμπτώματος είναι:\nΝευρολογικά νοσήματα: Χαρακτηριστικοί εκπρόσωποι της κατηγορίας είναι η επιληψία, η νόσος Creutzfeld Jakob.\nΦάρμακα και τοξικές ουσίες: Χαρακτηριστικοί εκπρόσωποι της κατηγορίας είναι η κατάχρηση αλκοόλ και η λεβοντόπα.\nΣυστηματικά παθολογικά προβλήματα: Χαρακτηριστικοί εκπρόσωποι της κατηγορίας είναι η παρατεταμένη ανοξία (π.χ. λόγω καρδιακής ανακοπής) και τα μεταβολικά νοσήματα.\nΗ σωστή παθολογική εξέταση είναι απαραίτητη για την ορθή διάγνωση και την αποτελεσματική θεραπεία.\nPosted by Dr Αναστασία Μοσχοβάκη at 3:09 AM\nΤΡΕΜΟΥΛΟ Η ΤΡΟΜΟΣ\nΤο τρέμουλο ή τρόμος είναι η πιο συχνή ακούσια υπερκινητική διαταραχή. Χαρακτηρίζεται από ρυθμική κίνηση μέρους του σώματος και μπορεί να εντοπίζεται στα χέρια, κεφάλι, πόδια, κορμό. Μπορεί να είναι περιορισμένος ή να καταλαμβάνει μεγάλη επιφάνεια του σώματος.\nΟ τρόμος μπορεί να είναι εμφανής κατά την διάρκεια επιτέλεσης μιας κίνησης, κατά την διάρκεια στάσης του σώματος ή κατά την διάρκεια της προσπάθειας διατήρησης μιας θέσης. Έτσι για παράδειγμα, το χέρι μπορεί να παρουσιάσει τρόμο ενώ είναι χαλαρό, καθώς κινείται για να αγγίξει ένα αντικείμενο ή καθώς ευρίσκεται σε κατάσταση απαγωγής.\nΟ τρόμος είναι συνήθως συμμετρικός, αλλά μπορεί να είναι ετερόπλευρος. Συχνά εμφανίζει βελτίωση κατά την λήψη οινοπνεύματος ενώ αρκετά άτομα επιδεινώνονται υπό την επήρεια stress.\nΝευρολογικά νοσήματα: Χαρακτηριστικοί εκπρόσωποι της κατηγορίας είναι η σκλήρυνση κατά πλάκας, η ν. Parkinson.\nΦάρμακα και τοξικές ουσίες: Χαρακτηριστικοί εκπρόσωποι της κατηγορίας είναι τα νευροληπτικά και η κατάχρηση αλκοόλ.\nΣυστηματικά παθολογικά προβλήματα: Χαρακτηριστικοί εκπρόσωποι της κατηγορίας είναι οι ορμονικές διαταραχές και τα μεταβολικά νοσήματα.\nPosted by Dr Αναστασία Μοσχοβάκη at 3:07 AM\nΠρόκειται για εξάντληση, η οποία εγκαθίσταται μόνο κατά την διάρκεια της επιτέλεσης ψυχικής ή μυϊκής δραστηριότητας ή αμέσως μετά.\nΟ ασθενής, που πάσχει από το σύμπτωμα, δεν αισθάνεται κόπωση το πρωί, όταν ξυπνάει, όταν κάθεται ή όταν είναι ξαπλωμένος. Η κόπωση εμφανίζεται ωστόσο με την καταβολή μικρής έντασης προσπάθειας. Ορισμένα άτομα παρουσιάζουν, ιδιοσυγκρασιακά, μικρή αντοχή στην κόπωση, αλλά στην πλειοψηφία των πασχόντων πρόκειται για πρωτοεμφανιζόμενο σύμπτωμα που διαταράσσει την καθημερινότητα του ασθενούς. Στην εύκολη κόπωση ιδιοσυγκρασιακής αιτιολογίας φυσικά φάρμακα, ειδικά διατροφικά προγράμματα και παρεμβάσεις καθημερινότητας (εναλλακτική ιατρική) βοηθούν σημαντικά.\nΟ κατάλογος των νοσημάτων και των παθολογικών παραγόντων που προκαλούν εύκολη κόπωση είναι μακρύς. Παράγοντες και νοσήματα που προκαλούν εύκολη κόπωση είναι χαρακτηριστικά:\n• Η αναιμία\n• Η υπόταση\n• Μυοπάθειες και νοσήματα νευρομυϊκής σύναψης\n• Η χρόνια αποφρακτική πνευμονοπάθεια\n• Ο καρκίνος\n• Αγγειακά νοσήματα\n• Η χρόνια λήψη ορισμένων φαρμάκων (π.χ. διαζεπάμης)\n• Η υπερκόπωση\n• Ψυχιατρικά νοσήματα\nH κύηση, η εμμηνόπαυση, η λοχεία είναι συνήθεις φυσιολογικοί παράγοντες που προκαλούν εύκολη κόπωση.\nΗ σωστή παθολογική εξέταση κατευθύνει την διάγνωση και θεραπεία.\nPosted by Dr Αναστασία Μοσχοβάκη at 2:56 AM\nΗ σωματική εξάντληση αποτελεί σύμπτωμα, που ανησυχεί ιδιαίτερα τον ασθενή στην ιατρική πράξη. Οι ασθενείς με το σύμπτωμα αυτό νοιώθουν γενικευμένη ατονία, η οποία παρεμποδίζει σημαντικές σωματικές δραστηριότητες της καθημερινότητας. Ορισμένες φορές το σύμπτωμα είναι τόσο έντονο, που ο ασθενής αδυνατεί να σηκωθεί από το κρεβάτι. Όταν το σύμπτωμα εγκαθίσταται μόνιμα ή είναι έντονο, χρήζει ιατρικής διερευνήσεως και θεραπείας.\nΤα πιο συνήθη αίτια σωματικής εξάντλησης παροδικού χαρακτήρα είναι οι ιώσεις, η απλή κούραση, η αϋπνία. Εξάντληση με περισσότερα μόνιμα χαρακτηριστικά προκαλούν συνήθως παράγοντες και νοσήματα που οδηγούν σε πιο συστηματική εξάντληση της ζωτικής εφεδρείας του οργανισμού. Η υπερκόπωση, η κατάχρηση ουσιών (π.χ. αλκοόλ), η κακή διατροφή, η απότομη απώλεια βάρους, το μόνιμο stress, η μόνιμη αϋπνία είναι οι πιο συνήθεις παράγοντες που προκαλούν μόνιμη εξάντληση. Η κύηση, η εμμηνόπαυση, η λοχεία είναι φυσιολογικές καταστάσεις που προκαλούν σωματική εξάντληση.\nΟ κατάλογος των νοσημάτων που προκαλούν εξάντληση είναι μακρύς. Χαρακτηριστικά, νοσήματα που προκαλούν χρόνια εξάντληση είναι:\n• Τα σύνδρομα κόπωσης\nΗ σωστή παθολογική εξέταση κατευθύνει την διάγνωση και θεραπεία, σε επίμονα περιστατικά εξάντλησης.\nPosted by Dr Αναστασία Μοσχοβάκη at 2:48 AM\nΗ σωματική κούραση αποτελεί σύνηθες σύμπτωμα στην ιατρική πράξη. Τα άτομα με το σύμπτωμα αυτό νοιώθουν κούραση, η οποία παρεμποδίζει σημαντικές σωματικές δραστηριότητες της καθημερινότητας.\nΗ σωματική κούραση, όταν είναι μικρού βαθμού συνήθως οφείλεται σε αθώους παράγοντες και νοσήματα που την προκαλούν. Στην περίπτωση αυτή πρόκειται για απλή κούραση. Ο επαρκής ύπνος, η καλή διατροφή, η αποφυγή αλκοόλ καφέ και φαρμάκων για μερικές ημέρες είναι συνήθως επαρκή μέτρα αποκατάστασης του συμπτώματος στις περιπτώσεις αυτές. Ορισμένες φορές το σύμπτωμα είναι τόσο έντονο, που ο ασθενής αδυνατεί να σηκωθεί από το κρεβάτι. Όταν το σύμπτωμα εγκαθίσταται μόνιμα ή είναι ιδιαίτερα έντονο, χρήζει ιατρικής διερευνήσεως και θεραπείας.\nΤα πιο συνήθη φυσιολογικά αίτια σωματικής κούρασης είναι η κύηση, η εμμηνόπαυση, η λοχεία. Οι ιώσεις, η υπερκόπωση, η κατάχρηση ουσιών (π.χ. αλκοόλ), η κακή διατροφή, η απότομη απώλεια βάρους, το μόνιμο stress, η αϋπνία, η υπερβολική εργασία είναι οι πιο συνήθεις παθολογικοί παράγοντες της καθημερινότητας που προκαλούν μόνιμη κούραση.\nΟ κατάλογος των χρόνιων νοσημάτων που προκαλούν κούραση είναι μακρύς. Χαρακτηριστικά, νοσήματα που προκαλούν χρόνια κούραση είναι:\n• Τα σύνδρομα άπνοιας στον ύπνο\n• Πνευμονικά νοσήματα\n• Ψυχιατρικά νοσήματα που προκαλούν κούραση είναι οι νευρώσεις, οι ψυχώσεις και οι διαταραχές του θυμικού.\nPosted by Dr Αναστασία Μοσχοβάκη at 2:40 AM


Πανηγύρια κορωνοϊός: Ανοιχτό το ενδεχόμενο επιβολής περιοριστικών μέτρων - Hellenic Voice\nΑρχική Ελλαδα Πανηγύρια κορωνοϊός: Ανοιχτό το ενδεχόμενο επιβολής περιοριστικών μέτρων\nΑνοικτό είναι το ενδεχόμενο επιβολής περιοριστικών μέτρων για τα πανηγύρια, σύμφωνα με δηλώσεις του υφυπουργού Ανάπτυξης, Νίκου Παπαθανάση, στην πρωινή ενημερωτική ζώνη του τηλεοπτικού σταθμού OPEN. «Τα ελεγκτικά κλιμάκια είναι κάθε μέρα στον δρόμο», τόνισε ο υφυπουργός και πρόσθεσε ότι εάν διαπιστωθούν αυτές τις ημέρες παραβάσεις, το αμέσως προσεχές διάστημα η κυβέρνηση θα ανακοινώσει περιοριστικά μέτρα. Μάλιστα, υπογράμμισε ότι όπου παρατηρείται συνωστισμός και δεν τηρούνται οι αποστάσεις, με αποτέλεσμα να εξελίσσονται σε εστίες διάδοσης του κορωνοϊού, θα επιβάλλονται κυρώσεις.\nΟ καθηγητής Λοιμωξιολογίας, Νίκος Σύψας, μιλώντας στον ΣΚΑΪ, έκανε λόγο πως εξετάζεται το ενδεχόμενο να απαγορευτεί η διεξαγωγή πανηγυριών αναφερόμενος ταυτόχρονα και στην αύξηση που παρατηρείται στα του κορωνοϊού τις τελευταίες ημέρες στη χώρα μας. Σύμφωνα με τον κ. Σύψα, υπάρχουν προτάσεις για την απαγόρευση των πανηγυριών στην Ελλάδα αργότερα το καλοκαίρι, υπό τον φόβο συνωστισμού. Παράλληλα έκανε έκκληση προς όλους, να τηρούν τις προβλεπόμενες αποστάσεις και παρότρυνε τους επαγγελματίες ακόμα και στην περίπτωση των πανηγυριών να φροντίσουν ώστε να τηρούνται οι αποστάσεις για να αποτραπούν τα χειρότερα.\nΟ καθηγητής ανέφερε ότι «φοβόμαστε τι θα γίνει στο τέλος του Ιουλίου» αναφορικά με τις επιδημιολογικές καμπύλες. Εξέφρασε, δε, την ανησυχία για τα αυξημένα κρούσματα τα οποία είναι εισαγόμενα, αλλά και για την αύξηση των εγχώριων κρουσμάτων που παρατηρήθηκε χθες, σημειώνοντας ότι και αυτή δημιουργεί ανησυχία. Τέλος ο καθηγητής επεσήμανε ότι είναι ανάγκη να τηρούνται τα μέτρα ασφαλείας, φέρνοντας ως παράδειγμα τη Σερβία που όπως είπε, το νέο ξέσπασμα φαίνεται να προήλθε από ποδοσφαιρικό αγώνα.\nΠροηγούμενο άρθροΠαναθηναϊκός – Ολυμπιακός 3-1\nΕπόμενο άρθροΑγία Σοφιά: Τα σχόλια του Ιταλικού Τύπου για τη δήλωση του Πάπα ότι «πονάει»


ΕΝΩΣΗ ΠΑΤΡΙΩΤΩΝ – 2021\nΑρχική ΕΝΩΣΗ ΠΑΤΡΙΩΤΩΝ\nΠολύς κόσμος μας ερωτά, γιατί δεν ενωνόμαστε όλοι οι πατριώτες όλοι μαζί και να κατέβουμε συντενταγμένα στις εκλογές. Μάλιστα μερικοί λένε το εξής, ότι θα γραφτούν σε πολιτικό συνδυασμό μόνο όταν τους δουν όλους ενωμένους.\nΔυστυχώς εδώ θα πρέπει να είμαστε ρεαλιστές. Να μην αιθεροβατούμε και να μην περιμένουμε πράγματα που δεν πρόκειται να γίνουν ποτέ.\nΠολλοί δήθεν πατριώτες έχουν εντρυφήσει στην ιδέα του “καλύτερα πρώτος στο χωριό, παρά τελευταίος στην πόλη”. Δεν πρόκειται να έρθουν σε μία ένωση πατριωτών γιατί θέλουν να είναι αρχηγοί. Όπου κοιτάξεις στην Ελλάδα θα δεις ότι είναι γεμάτο προέδρους.\nΕπίσης υπάρχουν οι ρουφιάνοι “πατριώτες” που το παίζουν μάλιστα υπερπατριώτες στους άλλους και λένε “ξέρεις ποιος είμαι εγώ; Ξέρεις τι έχω κάνει εγώ; Όταν εγώ έκανα αυτά, εσύ που ήσουν;” Όταν τα ακούσετε αυτά, θα καταλάβετε ότι είναι ρουφιάνος του συστήματος ή ζει (ψωμίζεται, βγάζει μεροκάματο) από τον “πατριωτισμό” ή είναι ηλίθιος.\nΗ διαφορά του 2021 ποια είναι με όλους τους άλλους;\nΕμείς λέμε: Ελάτε μαζί μας και όλοι μαζί να εκλέξουμε αρχηγό στο πρώτο συνέδριο και με αυτόν να πάμε στις εκλογές.\nΌσοι λοιπόν είναι πραγματικά πατριώτες, θα έρθουν. Δεν θα τους νοιάξει το αρχηγιλίκι εάν τύχει και το χάσουν στο συνέδριο.\nΘα τους νοιάζει μόνο να σωθεί η πατρίδα.\nΕσένα σε νοιάζει να σωθεί η πατρίδα ή το αρχηγιλίκι;\nΕάν είναι το πρώτο πάτησε εδώ και γίνε μέλος μας!


Μια νέα Xiaomi Mi TV εντοπίστηκε στo Google Play Console, κάτι που υποδηλώνει την επικείμενη κυκλοφορία μιας νέας τηλεόρασης από την εταιρεία. Η ανάρτηση αποκαλύπτει βασικές προδιαγραφές της Mi TV, όπως το chipset, τη μνήμη RAM, την ανάλυση οθόνης και πολλά άλλα. Το νέο αυτό μοντέλο από τη Xiaomi έχει κωδικό όνομα “croods” όπως η ταινία κινουμένων σχεδίων του 2013.\nΈχουμε επίσης εντοπίσει μερικές ακόμη τηλεοράσεις Mi στο Google Play Console με κωδικό όνομα όπως “amelie”και “Dangal”, τα οποία είναι όλα ονόματα δημοφιλών ταινιών. Το μοντέλο Mi “croods” που εξετάζουμε σήμερα φαίνεται να προσφέρει προδιαγραφές μεσαίας κατηγορίας και θα μπορούσε να κυκλοφορήσει στο εγγύς μέλλον.\nΗ νέο Mi TV θα τροφοδοτείται από το chipset MediaTek t31 που περιλαμβάνει τέσσερις πυρήνες ARM Cortex A-55. Το chipset συνδυάζεται με 2GB RAM και GPU ARM Mali G52. Η Mi TV υποστηρίζει ανάλυση FHD (1920 × 1080) με 320ppi. Το επερχόμενο μοντέλο είναι μια έξυπνη τηλεόραση που τρέχει Android 10. Δεν είναι σαφές αυτή τη στιγμή, αλλά η επερχόμενη τηλεόραση θα μπορούσε να είναι μέρος της σειράς Mi TV 4X. Μια εικόνα έχει επίσης εμφανιστεί στην καταχώριση της Κονσόλας Google Play, αλλά είναι πιθανό να είναι απλά για την παρουσία της εκεί.\nΗ Xiaomi δεν έχει κυκλοφορήσει κάποια Mi TV εκτός Κίνας εδώ και αρκετό καιρό. Το τελευταίο μοντέλο που ανακοίνωσε η εταιρεία ήταν η τηλεόραση Mi QLED τον Δεκέμβριο του 2020. Η premium έξυπνη τηλεόραση διαθέτει οθόνη 4K 55 ιντσών με Dolby Vision και αναλογία οθόνης προς σώμα 96%. Η τηλεόραση Mi QLED υποστηρίζει επίσης Dolby Atmos, DTS-HD και οθόνη χωρίς πλαίσια ενώ το σασί είναι κατασκευασμένο από κράμα αλουμινίου. Η τιμή της τηλεόρασης στην Ινδία φτάνει τα € 631. Η Mi TV που εμφανίζεται στο Google Play Console θα είναι πολύ πιο προσιτή και αναμένεται να κυκλοφορήσει σύντομα.\nTags: ARM Cortex-A55Google Play ConsoleMali-G52MediaTek t31Mi TVxiaomiXiaomi Mi QLED TV 4Kxiaomi ελλάδακονσόλα google\nNext post iPhone 12: Η ζήτηση ξεπερνά όλες τις προβλέψεις και προσδοκίες\nPrevious post Realme C21: Επίσημο, με Helio G35 SoC & 5000mAh μπαταρία στα 103€


ΣΕΛΙΔΕΣ ΓΙΑ ΤΟΝ ΣΥΓΓΡΑΦΕΑ ΧΡΟΝΗ ΜΙΣΣΙΟ\nΑναρτήθηκε από Unknown στις 4:23 π.μ. 1 σχόλιο:\nΠηγές: doctv, tvxs\n«Η ζωή είναι ένα δώρο που μάς δίνεται άπαξ. Εχει ημερομηνία λήξεως. Και έχουμε το δικαίωμα να τη χαρούμε, να την μοιραστούμε, να δημιουργήσουμε», λέει ο Χρόνης Μίσσιος στο Car & Driver, σε μία συνέντευξη την οποία ασμένως αναδημοσιεύουμε...\nΑυτό που τελικά μένει μετά από 81 χρόνια ζωής, εκ των οποίων 20 τόσα φυλακίσεων, εκτοπίσεων και ατελείωτων, βάναυσων ξυλοδαρμών είναι το απόσταγμα της πορείας, η ανιδιοτέλεια των θυσιών και η πλήρης αποδοχή όλων όσοι καταλαβαίνουν.\nΟ Χρόνης Μίσσιος γεννήθηκε στη Καβάλα, από γονείς καπνεργάτες. Έζησε τα πρώτα του χρόνια στα Ποταμούδια, μια γειτονιά γεμάτη πρόσφυγες, εργάτες και παράνομους κομμουνιστές κυνηγημένους από τη δικτατορία του Μεταξά. Η οικογένεια του καταφεύγει στη Θεσσαλονίκη, όπου ο Χρόνης δουλεύει σαν μικροπωλητής. Σχολείο πήγε ως τη δευτέρα δημοτικού. Στη κατοχή, ο Ερυθρός Σταυρός στέλνει αποστολές παιδιών σε αγροτικές περιοχές για να τα σώσει από τη πείνα, έτσι βρίσκεται τσοπανόπουλο στα Γιαννιτσά, απ’ όπου, με το κοπάδι του, περνάει στους αντάρτες που τον χρησιμοποιούν ως σύνδεσμο. Με την απελευθέρωση επιστρέφει στη Θεσσαλονίκη. Οργανώνεται στο Δημοκρατικό στρατό πόλεων, και στα 17 του το 1947, συλλαμβάνεται, βασανίζεται άγρια, και καταδικάζεται σε θάνατο. Έζησε εννιά μήνες περιμένοντας κάθε πρωί να τον εκτελέσουν. Το 1953 αποφυλακίζεται, παρουσιάζεται στο στρατό και στέλνεται στο Μακρονήσι, αργότερα στον Αη-Στράτη, ώς το 1962 που διαλύθηκε το στρατόπεδο. Από τότε, δουλεύει ως στέλεχος της Ε.Δ.Α. Η δικτατορία του ’67 τον βρίσκει μέλος της πενταμελούς γραμματείας της Δ.Ν. Λαμπράκη. Περνάει στη παρανομία και μαζί με άλλα στελέχη ιδρύουν το Π.Α.Μ. Το Νοέμβριο του 1967 συλλαμβάνεται και καταδικάζεται από το στρατοδικείο σε δεκαοχτώ χρόνια φυλακή. Και πάλι Αβέρωφ, Κέρκυρα, Κορυδαλλός, ως την αμνηστία, τον Αύγουστο του 1973.\nΑναρτήθηκε από Unknown στις 10:28 π.μ. 1 σχόλιο:\nPOSTED BY PRESS WORKERS | ΚΥΡΙΑΚΉ, ΟΚΤΩΒΡΊΟΥ 04, 2015 |\nΧρόνης Μίσσιος, συγγραφέας, αντιστασιακός, αγωνιστής και ίσως ο πρώτος ακτιβιστής στην Ελλάδα υπέρ της ολιστικής οικολογικής φιλοσοφίας.\nΤο Περιοδικό - ΑΝΘΡΩΠΟΙ, Κείμενα - 21/11/2014\nΜε τη λογοτεχνία ασχολήθηκε σε μεγάλη ηλικία. Το πρώτο του βιβλίο “Καλά, εσύ σκοτώθηκες νωρίς…” (Γράμματα, 1985) τον καθιέρωσε από τους πρώτους μήνες της κυκλοφορίας του ως συγγραφέα στη συνείδηση κριτικής και κοινού.Ήταν ένα αυτοβιογραφικό κείμενο γραμμένο σε συνειρμική και λαϊκή γλώσσα που εντάσσεται στην παράδοση της απομνημονευματογραφίας, καθιερώθηκε από τους πρώτους μήνες της κυκλοφορίας του ως συγγραφέας στη συνείδηση κριτικής και κοινού. Μετέτρεψε την οδυνηρή πολιτική του εμπειρία σε ζωντανό λογοτεχνικό μύθο, καταγγέλλοντας τόσο τα βασανιστήρια και τους βασανιστές του όσο και την κομματική γραφειοκρατεία, τον συντηρητισμό και την αντεπαναστατικότητά της. Η αμεσότητα του προφορικού του λόγου, που προδίδει μια γνήσια λαϊκή αφήγηση, όπως και η γεμάτη εκπλήξεις πλοκή του, θα επιτρέψουν στον Μίσσιο να φιλοτεχνήσει μια μυθιστορηματική αυτοβιογραφία με έντονα αριστερό, πολιτικό λόγο.\nΤην ίδια ανταπόκριση βρήκε και το δεύτερο βιβλίο του “Χαμογέλα, ρε… τι σου ζητάνε;”(Γράμματα, 1988). Στα επόμενα βιβλία του ο Μίσσιος θα διατηρήσει τη θερμότητα των αισθημάτων και των ιδεών του, επιμένοντας στο μήνυμα και την ανάγκη για έναν ελεύθερο και δίκαιο κόσμο. Από το «Τα κεραμίδια στάζουν» (1991), μέχρι τα «Το κλειδί είναι κάτω από το γεράνι» (1996) και «Ντομάτα με γεύση μπανάνας» (2001). Ο Μίσσιος μέχρι τέλους δεν χάνει την αισιοδοξία και την πίστη του στις δημιουργικές δυνάμεις του ανθρώπου, στη δυνατότητά του να ζήσει συλλογικά, δημοκρατικά και ελεύθερα.\nΗ ζωή μας μια φορά μας δίνεται Χρόνης Μίσσιος


F Review: Κωδικός Ασφαλείας - The Numbers Station - FilmBoy Review: Κωδικός Ασφαλείας - The Numbers Station - FilmBoy\nHome > movies > Review: Κωδικός Ασφαλείας - The Numbers Station\nReview: Κωδικός Ασφαλείας - The Numbers Station\nΈχουμε δει πολλές ταινίες τα τελευταία χρόνια με μικρό budget να καταφέρνουν να δημιουργήσουν ένα εξαιρετικό κλειστοφοβικό κλίμα, και συν τοις άλλοις να αποδεικνύονται λίρα εκατό (βλέπε Buried για παράδειγμα).\nΕπίσης τα τελευταία χρόνια έχουμε δει πολλά εξαιρετικά σκηνοθετικά ντεμπούτα ξένων σκηνοθετών (ή και ανθρώπων που δεν ήταν καν σκηνοθέτες) στο Hollywood.\nΠρος τί ο πρόλογος;\nΜα γιατί το The Numbers Station είναι μια ταινία που θέλει (αλλά δεν το καταφέρνει απόλυτα) να είναι κλειστοφοβική, ενώ ο Δανός σκηνοθέτης Κasper Barfoed σκηνοθετεί την πρώτη του ταινία (και είναι και η πρώτη του συμμετοχή σε Αμερικάνικη παραγωγή), καθότι τα προηγούμενα χρόνια έβγαζε τα προς το ζήν ως καμεραμαν και γενικότερα στο τεχνικό κομμάτι Δανέζικων παραγωγών.\nΜετά την απόλυτη αποτυχία της τελευταίας του αποστολής και την κακή αξιολόγηση που έλαβε, ο βετεράνος πράκτορας της CIA, Emerson Kent (John Cusack, The Paperboy), έχει μία τελευταία ευκαιρία για να αποδείξει ότι είναι ικανός να συνεχίσει τη δουλειά του.\nΗ νέα του αποστολή είναι να προστατεύσει την Katherine (Malin Akerman, Stolen), μια ικανότατη προγραμματίστρια που εργάζεται σε απόρρητο σταθμό της CIA και χειρίζεται κρυπτογραφημένα μηνύματα.\nΌταν μια ομάδα βαριά οπλισμένων κακοποιών πολιορκεί το σταθμό, ο Emerson και η Katherine θα βρεθεί ξαφνικά να μάχονται για τη ζωή τους, εναντίον ενός άγνωστου εχθρού.\nΜε το σταθμό και τις ζωές άπειρων αθώων σε κίνδυνο, πρέπει να αναζητήσουν πάση θυσία μια λύση, πριν να είναι αργά.\nΤο The Numbers Station, ενώ δεν είναι κακή ταινία καταφέρνει να αδικήσει τον εαυτό του.\nΣταδιακά δημιουργεί ένα αξιοπρεπέστατο κλειστοφοβικό κλίμα και έχει στην φαρέτρα του το ερμηνευτικό πολυεργαλείο που λέγεται John Cusack, από την μέση και μετά όμως μένει από... καύσιμα και ιδέες.\nΤο σενάριο δεν μπορεί να υποστηρίξει την ενδιαφέρουσα σεναριακή ιδέα (δυστυχώς πλέον είναι μεγάλο πρόβλημα αρκετών ταινιών, που χαραμίζονται με αυτόν τον τρόπο) και αν ήταν δουλεμένο καλύτερα θα μιλάγαμε για μια εντελώς διαφορετικού επιπέδου ταινία.\nΑπό κεί και πέρα, είναι ολοφάνερη η εμπειρία του Barfoed στο τεχνικό κομμάτι, καθώς έχει δημιουργήσει μια εντυπωσιακή ατμόσφαιρα που μοιραία "ψάχνει" σε όλη την διάρκεια της κάτι να την αναδείξει.\nΌπως αναφέραμε και πιο πάνω, η απειρία του στα υπόλοιπα είναι εμφανής διότι από τα μισά και μετά χάνει το ενδιαφέρον της, με αποκορύφωμα το βαρετά εκτελεσμένο και αδιάφορο φινάλε.\nΜε λίγα λόγια, λείπει το κάτι παραπάνω που θα απογείωνε την ταινία και θα δημιουργούσε μια πολύ ενδιαφέρουσα περιπέτεια.\nΜπορεί και να του δικαιολογείται η έλλειψη σκηνοθετικής εμπειρίας, ωστόσο σίγουρα μερικά πράγματα είναι υπεράνω απειρίας.\nΠάντως, αν φτιάξει ο Barfoed το περιεχόμενο του, ίσως αποδειχθεί έκπληξη για το Χόλιγουντ, γιατί το κομμάτι της ατμόσφαρας το κατέχει αρκετά.\nΕν ολίγοις, το Numbers Station μπορείς να το χαζέψεις άνετα κανα βραδάκι σε κάποιο κανάλι, αλλά σε αίθουσα ...\nΣτην Αμερική δεν προβλήθηκε στις κινηματογραφικές αίθουσες, αλλά στην Ελλάδα θα το δούμε από 22 Αυγούστου 2013.\nΝίκος Δρίβας Action John Cusack Malin Akerman movies\nItem Reviewed: Review: Κωδικός Ασφαλείας - The Numbers Station Rating: 5 Reviewed By: Konstantinos


Σύστημα Περιβαλλοντικής Διαχειρίσεως | ALPHA BANK\nΚώδικας Εταιρικής Διακυβερνήσεως\nΟ Κώδικας Εταιρικής Διακυβερνήσεως για την Alpha Bank και τον Όμιλο.\nΑποκτήστε πρόσβαση στο εταιρικό αρχείο της Τραπέζης και ενημερωθείτε αναλυτικά για αυτό που αναζητάτε.\nΜε στόχο τη μείωση του περιβαλλοντικού μας αποτυπώματος\nΗ Alpha Bank υιοθετεί υπεύθυνη περιβαλλοντική συμπεριφορά στην καθημερινή λειτουργία της, με στόχο να μειώσει στο ελάχιστο το περιβαλλοντικό της αποτύπωμα. Προς την κατεύθυνση αυτή, έχει ενσωματώσει περιβαλλοντικά κριτήρια στις επιχειρηματικές της διαδικασίες και επιδιώκει τη σωστή διαχείριση της ενέργειας στο σύνολο των εγκαταστάσεών της.\nΑναγνωρίζοντας την επίπτωση των δραστηριοτήτων της στο περιβάλλον, η Τράπεζα επιζητά τη συνεχή βελτίωση των ενεργειακών επιδόσεων, εφαρμόζοντας συστήματα μετρήσεως και καταγραφής στους σημαντικότερους τομείς που επηρεάζονται, όπως οι κτηριακές εγκαταστάσεις και ανακαινίσεις, η κατανάλωση νερού, πετρελαίου θερμάνσεως και ηλεκτρικής ενέργειας, καθώς επίσης η ανακύκλωση υλικών και η απόσυρση ρυπογόνων υλικών.\nΤο σύστημα περιβαλλοντικής διαχειρίσεως που ασκεί η Τράπεζα, περιλαμβάνει δράσεις σε όλους τους τομείς που επιβαρύνουν το περιβάλλον:\nΗ Τράπεζα αξιοποιεί τα διαθέσιμα υλικά, παρακολουθεί συστηματικά και επιδιώκει να μειώσει την κατανάλωση ηλεκτρικής ενέργειας, νερού και πετρελαίου, ενώ παράλληλα υποκαθιστά σταδιακά το πετρέλαιο θερμάνσεως με φυσικό αέριο.\nΕπιπλέον, εξοικονομεί καύσιμα και ελαχιστοποιεί την παραγωγή απορριμμάτων (ανακύκλωση ή απόσυρση).\nΣε όλα τα νέα κτήρια αλλά και κατά την ανακαίνιση των παλαιών, επιδιώκεται η αξιοποίηση του φυσικού φωτισμού.\nΗ Τράπεζα παρακολουθεί στενά την εξέλιξη της τεχνολογίας φωτισμού LED και έχει ήδη προχωρήσει σε αντικατάσταση των φωτεινών πηγών των Καταστημάτων με αντίστοιχο φωτισμό LED σε άνω του 50% των Καταστημάτων της.\nΠεριορισμός άσκοπης χρήσεως χαρτιού\nΜε σκοπό τον περιορισμό του χάρτινου αρχείου στο ελάχιστο δυνατό, η Τράπεζα, κατά πάγια πολιτική, επενδύει σε ηλεκτρονικά συστήματα και τροποποιεί τις διαδικασίες αξιοποιώντας την ηλεκτρονική επικοινωνία, τόσο εντός όσο και εκτός αυτής.\nΤο φωτοαντιγραφικό χαρτί που χρησιμοποιείται κατά την τελευταία πενταετία είναι βάρους 75 gr/m2, δηλαδή χαμηλής ενεργειακής αναλώσεως, πιστοποιημένο κατά PEFC και προέρχεται από μεγάλα εργοστάσια πιστοποιημένα με ISO14001. Η κατανάλωση χαρτιού ανά Εργαζόμενο γίνεται σύμφωνα με τις απολύτως απαραίτητες ανάγκες, ενώ για τις μονάδες ορίζεται σε ετήσια βάση το ύψος της δαπάνης για την προμήθεια χαρτιού. Το άχρηστο χαρτί, άκοπο και μη, περισυλλέγεται προς ανακύκλωση.\nΣτα Καταστήματα χρησιμοποιούνται χάρτινες χειροπετσέτες, οι οποίες παράγονται σε εργοστάσιο που διαθέτει πιστοποίηση ISO14001, και είναι κατασκευασμένες χωρίς λευκαντικά και 100% ανακυκλώσιμες.\nΧρήση υλικών φιλικών προς το περιβάλλον, ανακύκλωση και διαχείριση ρυπογόνων υλικών\nΑποφεύγεται η χρήση πλαστικού στις συσκευασίες των αποθηκών και στη διακίνηση υλικών. Μέσω πιστοποιημένων εταιριών, έχουν αποσυρθεί οι μετασχηματιστές μέσης τάσεως με μονωτικό έλαιο τύπου Clofen (PCBs), που υπήρχαν σε ορισμένα κτήρια και έχουν ληφθεί τα ανάλογα πιστοποιητικά εξαλείψεως μετά την ασφαλή θερμοκαταστροφή τους σε χώρα του εξωτερικού.\nΕπίσης, η απόσυρση των συσσωρευτών ρεύματος (UPS, Η/Ζ, συναγερμού κ.λπ.) γίνεται μέσω πιστοποιημένων εταιριών σε μία προσπάθεια ανακυκλώσεως των καταναλωτικών μπαταριών, σύμφωνα με την περιβαλλοντική, κοινοτική και εθνική νομοθεσία.\nΗ Τράπεζα προμηθεύεται κλιματιστικά μηχανήματα με οικολογικό ψυκτικό υγρό R410 και αναβαθμίζει συνεχώς εγκαταστάσεις κλιματισμού παρωχημένης τεχνολογίας στα κτήριά της.\nΤέλος, χρησιμοποιούνται φιάλες κατασβέσεως με FM200, υλικό που έχει κριθεί φιλικό προς το περιβάλλον και ακίνδυνο για τον άνθρωπο.\nΟι εταιρίες από τις οποίες η Alpha Bank προμηθεύεται είδη καθαρισμού καθώς και τα συνεργεία καθαρισμού με τα οποία συνεργάζεται, δεσμεύονται συμβατικά να προμηθεύουν ή/και να χρησιμοποιούν υλικά, τουλάχιστον εγκεκριμένα από το Γενικό Χημείο του Κράτους και εάν είναι δυνατό, να διαθέτουν πιστοποίηση Ecolabel.\nΕπιδιώκεται η προμήθεια πλήρως ανακατασκευασμένων toners και drum μηχανογραφικού εξοπλισμού, όπου αυτό είναι δυνατό, με το ποσοστό να ξεπερνάει σήμερα το 70% της συνολικής παραγγελθείσας ποσότητας.\nΣε αγορές πάγιου εξοπλισμού σημαντικής αξίας, ζητείται από τις προμηθεύτριες εταιρίες η προσκόμιση αποδεικτικών συμμετοχής στο σύστημα εναλλακτικής διαχειρίσεως των αποβλήτων ηλεκτρικού και ηλεκτρονικού εξοπλισμού (ΑΗΗΕ).\nΗ Τράπεζα προωθεί τη συνεργασία με εγχώριους και τοπικούς προμηθευτές, ενώ παράλληλα ακολουθεί υπεύθυνη περιβαλλοντική συμπεριφορά έναντι των συνεργατών και των προμηθευτών της αλλά και έναντι της ευρύτερης κοινωνίας.\nΟι εργασιακοί χώροι μελετώνται και κατασκευάζονται έτσι ώστε να εξασφαλίζονται οι άριστες, κατά το δυνατό, συνθήκες εργασίας για το Προσωπικό και τους Πελάτες, ενώ τα υλικά που χρησιμοποιούνται για την κατασκευή ή τη συντήρησή τους είναι φιλικά προς το περιβάλλον.\nΚάθε 15 με 20 χρόνια πραγματοποιείται πλήρης ανακαίνιση των Καταστημάτων, προκειμένου να υπάρχουν πάντοτε τα πλέον σύγχρονα συστήματα και οι κατάλληλες υποδομές.\nΣεβόμενη την αρχιτεκτονική παράδοση κάθε περιοχής, η Τράπεζα διατηρεί τον τοπικό χαρακτήρα κατά την κατασκευή και ανακαίνιση των Καταστημάτων της, χρησιμοποιώντας πάντα σύγχρονα και φιλικά προς το περιβάλλον υλικά.\nΑξίζει να σημειωθεί ότι το νέο κτήριο επί της Λεωφόρου Αθηνών 103, συνολικής επιφανείας 20.000 τ.μ. έχει χαρακτηρισθεί βιοκλιματικό, σύμφωνα με τη μελέτη του Τμήματος Φυσικής του Πανεπιστημίου Αθηνών. Ο αρχιτεκτονικός σχεδιασμός στοχεύει στη βέλτιστη χρήση του ηλιακού φωτός και του προσπίπτοντος ανέμου, λαμβάνοντας υπ’όψιν τον προσανατολισμό του κτηρίου. Κατάλληλα ανοίγματα και ανεμιστήρες ρυθμίζουν τη διείσδυση της ηλιακής ακτινοβολίας και του αέρα αντίστοιχα, επιτυγχάνοντας ανάλογα τη θέρμανση ή τον τεχνητό δροσισμό των εσωτερικών χώρων του κτηρίου. Τα συστήματα ήπιας μορφής ενέργειας αφορούν κυρίως στην εκμετάλλευση της προς απόρριψη ενέργειας με τη χρήση εναλλακτικών πηγών ενέργειας και στα συστήματα για αυτόματη παρακολούθηση και ρύθμιση κλιματικών παραγόντων του κτηρίου (Building Management System).


Πέμπτη, 10/09/2020 · Νίκος Ζώης Nintendo Switch PlayStation 4 PlayStation 4 Pro\nΗ Ubisoft αναμένεται να παρουσιάσει νέα παιχνίδια σήμερα, μέσω του event της Ubisoft Forward που θα πραγματοποιηθεί σήμερα το βράδυ. Όμως, ένα από τα κυριότερα παιχνίδια που περιμένουμε, βάση των μέχρι τώρα αναφορών, είναι η επιστροφή της σειράς Prince of Persia, μέσα από ένα remake κάποιου παλαιότερου τίτλου.\nΤελικά η επιβεβαίωση των μέχρι τώρα φημών έγινε από την ίδια την εταιρεία, καθώς ανέβηκε κατά λάθος η σελίδα του Prince of Persia: The Sands of Time remake στη ρωσική ιστοσελίδα του uPlay Store. Το Prince of Persia: The Sands of Time θεωρείται το καλύτερο παιχνίδι της σειράς. O τίτλος κυκλοφόρησε το 2003 για PlayStation 2, Xbox, Windows και GameCube, ενώ από τα screenshot που βλέπουμε θα δημιουργηθεί εκ νέου τα τωρινά συστήματα οικιακής ψυχαγωγίας.\nΤα δύο screenshots που έχουμε αυτή τη στιγμή δημοσιεύτηκαν από τον χρήστη του Resetera, με το όνομα AndrewDTF. Η ιστοσελίδα έχει ήδη κατέβει από την εταιρεία. Αν και σίγουρα είναι καλύτερα από το 2003, τα γραφικά δε φαίνονται αρκετά εντυπωσιακά, τουλάχιστον για τα σημερινά δεδομένα. Όπως και να έχει, θα πρέπει να περιμένουμε την επίσημη κυκλοφορία του τίτλου για να έχουμε μία αντικειμενική άποψη.


Ο μυστικός διάλογος του Μεγάλου Αλεξάνδρου με τον Διογένη – Σε ποια Ήπειρο αναφέρεται;\nΑναρτήθηκε από ΕΝΩΜΕΝΗ ΕΛΛΑΔΑ την Μαΐου 10, 2016\nΌποιον και να ρωτήσεις, τι είπε ο Διογένης στον Αλέξανδρο, θα σου απαντήσει εκείνο…..το χιλιοειπωμένο «μη μου κρύβεις τον ήλιο» ή «μη μου στερείς αυτό που δεν μπορείς να μου χαρίσεις». Οι νεοέλληνες ειδικοί κατά έναν περίεργο τρόπο, σταματούν εδώ χωρίς να επεκτείνονται στην υπόλοιπη συζήτηση του Αλεξάνδρου με τον Διογένη, η οποία είναι πραγματική διάλεξη πολιτικής κοινωνιολογίας. Ο Διογένης συμφωνεί με την Σωκρατική αντίληψη περί γνώσεως. Δηλαδή δεν μπορεί να ασχοληθεί κάποιος επιτυχώς και επωφελώς με κάτι αν το αγνοεί.\nΟλοκληρώνοντας τον διάλογό του ο Διογένης, με τον Μέγιστο της οικούμενης, λέει:\n«Ακόμη κι αν κατακτήσεις όλον τον κόσμο, ακόμη κι αν περάσεις τις ηράκλειες στήλες και κατακτήσεις την μεγάλη ήπειρο που βρίσκεται πέρα από τον μεγάλο ωκεανό που είναι μεγαλύτερη από την Ασία, δεν θα είσαι μεγάλος βασιλιάς, αν πρώτα δεν είσαι καλός άνθρωπος. «Μείζω της Ασίας ήπειρον, τον Ωκεανόν διανηξάμενος».\nΣε ποια Ήπειρο αναφερόταν ο Διογένης άραγε;


ΑΕΤΟΣ Grevena Γρεβενά : Η Ελλάδα των αυτοκτονιών - 350 απόπειρες μόνο τον Ιούνιο\nΗ Ελλάδα των αυτοκτονιών - 350 απόπειρες μόνο τον Ιούνιο\nΡαγδαία αύξηση παρουσιάζουν οι αυτοκτονίες στην Αττική, σύμφωνα με το σωματείο εργαζομένων του ΕΚΑΒ. Μετά από έρευνα που διενεργήθηκε προκύπτει ότι..\nμόνο τον Ιούνιο κατεγράφησαν 350 κλήσεις για απόπειρες αυτοκτονίας στην Αττική, από τις οποίες οι 50 κατέληξαν.\nΤο σωματείο εργαζομένων του ΕΚΑΒ κρούει τον κώδωνα του κινδύνου για τη ραγδαία αύξηση των αυτοκτονιών που παρατηρείται στην Αττική.\nΟ πρόεδρος εργαζομένων του ΕΚΑΒ, Γιάννης Χούσος, εξέφρασε την ανησυχία του και για τον Ιούλιο, καθώς έχουν ήδη καταγραφεί έξι κλήσεις από τις οποίες οι πέντε κατέληξαν.\nΜε καθυστέρηση αρκετών μηνών, η ΕΛΣΤΑΤ δημοσιοποίησε τα επίσημα στατιστικά για τις αιτίες των θανάτων που σημειώθηκαν στην Ελλάδα το 2010.\nΣε αντίθεση με τις εκτιμήσεις ειδικών και μη για εκρηκτική άνοδο του αριθμού των αυτοχείρων, τα στοιχεία της ΕΛΣΤΑΤ δείχνουν ότι την πρώτη χρονιά του μνημονίου και των σκληρών οικονομικών μέτρων οι τετελεσμένες αυτοκτονίες βρέθηκαν σε περίπου ίδιο επίπεδο με το 2009.\nΣυγκεκριμένα, η ΕΛΣΤΑΤ αναφέρει ότι το 2010 οι θάνατοι από "αυτοκτονία και αυτοεπιβαλλόμενη κάκωση" ανήλθαν σε 377 (336 άνδρες και 41 γυναίκες), έναντι 391 το 2009, καταγράφοντας μείωση 3,58%.\nΗ πτώση αυτή "σπάει" το ανοδικό σερί των θανάτων από αυτοκτονία που σημειώθηκε το 2008 και το 2009, με συνολική αύξηση 19,2%, που ήταν και η μεγαλύτερη στην Ευρώπη.\nΑνατρέχοντας στα στατιστικά στοιχεία των δέκα τελευταίων χρόνων (2001-2010), διαπιστώνει κανείς ότι η μαύρη λίστα των ανθρώπων που προχώρησαν στο απονενοημένο διάβημα παρουσιάζει περιορισμένες διακυμάνσεις ανά έτος, με ελάχιστο τις 323 αυτοκτονίες και μέγιστο τις 402.\nΣύμφωνα με τα επίσημα στοιχεία, κατά τη διάρκεια αυτής της δεκαετίας σημειώθηκαν συνολικά 3.656 θάνατοι από αυτοκτονία, δηλαδή 365,6 θάνατοι κατά μέσο όρο ανά έτος ή μία αυτοκτονία την ημέρα.\nΣτο μεταξύ, ο κυβερνητικός εκπρόσωπος Σίμος Κεδίκογλου επισημαίνει σε συνέντευξή του στη Real News της Κυριακής πως βασικός στόχος της κυβέρνησης είναι να μην υποστούν άλλες θυσίες οι Έλληνες, καθώς, όπως σημείωσε, κινδυνεύουμε να γίνουμε χώρα αυτοκτονιών.\nΕτικέτες ΑΥΤΟΚΤΟΝΙΑ, ΕΚΑΒ, ΕΡΕΥΝΑ


ΝΔ: Ο επιχειρηματίας Παπαδόπουλος εμφανίζεται ως εκπρόσωπος (και) της Ιορδανίας — ΣΚΑΪ (www.skai.gr)\nΝΔ: Ο επιχειρηματίας Παπαδόπουλος εμφανίζεται ως εκπρόσωπος (και) της Ιορδανίας\nΚοντονής: Η κυβέρνηση παρέλαβε κολαστήρια, όχι σωφρονιστικά καταστήματα\nΔημοσίευση: 10/11/2017 - 13:02 Τελευταία ενημέρωση: 10/11/2017 - 13:41\nΔιαβάστε τα επιχειρήματα της ΝΔ αναλυτικά\nΤην παρέμβαση της Δικαιοσυνης για να εξετάσει το ρόλο του Έλληνα επιχειρηματία Βασίλη Παπαδόπουλου και τις σχέσεις του με τον Πανό Καμμένο για την πώληση των βλημάτων στη Σαουδική Αραβία ζήτησε την Παρασκευή η ΝΔ δια της εκπροσώπου της Μαρίας Σπυράκη, του τομεάρχη Άμυνας Βασίλη Κικίλια και του τομεάρχη Δικαιοσύνης Νίκου Παναγιωτόπουλου.\nΣε έκτακτη συνέντευξη Τύπου, η αξιωματική αντιπολίτευση παρουσίασε καινούργιο έγγραφο, του ΓΕΕΘΑ, σύμφωνα με το οποίο ο κ. Παπαδόπουλος εμφανίζεται να εκπροσωπεί και το βασίλειο της Ιορδανίας για το ίδιο πολεμικό υλικό.\n«Ποια χώρα εκπροσωπεί τελικά ο κ. Παπαδόπουλος; Τη Σαουδική Αραβία,την Ιορδανία ή μήπως κάποια άλλη; Και έναντι ποιου ακριβώς κράτους διαπραγματευόταν με τον κ. Καμμένο, όταν είναι προφανές πια ότι στενότερες σχέσεις είχε με τον υπουργό Αμύνης παρά με τα κράτη που τάχα εκπροσωπεί;» διερωτήθηκε η κ. Σπυράκη.\nΠαράλληλα, η ΝΔ ζητεί διευκρινίσεις και από το υπουργείο Εξωτερικών για το έγγραφο του Έλληνα προξένου και την διαμάχη με τον κ. Καμμένο.\nΜιλώντας το πρωί στο ΣΚΑΪ ο υπουργός Άμυνας επέμεινε ότι ο Βασίλης Παπαδόπουλος είναι εκπρόσωπος της Σαουδικής Αραβίας στην αγορά των βλημάτων από την Ελλάδα, παρουσιάζοντας σχετικό έγγραφο.\nΩστόσο, ο Βασίλης Κικίλιας ξεκαθάρισε ότι το έγγραφο που παρουσίασε στον σταθμό μας ο Πάνος Καμμένος ως επίσημο αφορά μια εντελώς διαφορετική σύμβαση.\nΣύμφωνα με τη ΝΔ το έγγραφο που έδωσε στη δημοσιότητα ο Πάνος Καμμένος δεν γίνεται αναφορά στην πώληση των βλημάτων 105 mm που χρησιμοποιούνται από άρματα μάχης, αλλά «end-user certificate» για 4.000 αεροπορικές βόμβες τύπου MK82.\nMε βάση τα παραπάνω, η ΝΔ θέτει τα εξής ερωτήματα προς απάντηση:\n-Έχει κάνει κι άλλη συμφωνία ο κ. Καμμένος με τον κ. Παπαδόπουλο; Έχουν γνώση οι αμερικανικές αρχές για την πώληση υλικού ΜΚ82 με δεδομένο ότι χρειάζεται άδεια για την μεταπώληση;\nΚαμμένος για πώληση βλημάτων στην Σ. Αραβία και F-16 - Απάντηση Μπακογιάννη\nΚυβέρνηση: Προσπάθεια συσπείρωσης της ΝΔ η δήλωση Μητσοτάκη περί μομφής\nNΔ: Ο Τσίπρας να πάρει θέση για τις σκοτεινές συναλλαγές του Καμμένου\nTags: ΥΕΘΑ, Σαουδική Αραβία, ΥΠΕΞ, Καμμένος, Κοτζιάς


Αποθετήρια και Εγκατάσταση προγραμμάτων στο iQunix και στο Ubuntu (Part 3) – Cerebrux\nΑποθετήρια και Εγκατάσταση προγραμμάτων στο iQunix και στο Ubuntu (Part 3)\nDate: 04-06-2011Author: Salih 0 Σχόλια\nΑυτό το άρθρο άργησε πολύ καιρό και σίγουρα θα έχετε ξεχάσει μερικά βασικά θέματα. Καλό είναι λοιπόν πριν συνεχίσετε να διαβάσετε το πρώτο και το δεύτερο μέρος. Σε αυτό το τελευταίο άρθρο θα δούμε τις επόμενες καρτέλες που είναι διαθέσιμες μαζί με τις ιδιότητές τους.\nΠως λαμβάνουμε ενημερώσεις προγραμμάτων και συστήματος\nΤο Linux και οι BSD διανομές ήταν και είναι τα μόνα λειτουργικά συστήματα που λαμβάνουν ενημερώσεις όχι μόνο για το σύστημα μας αλλά και για τα προγράμματα που έχουμε εγκατεστημένα. Έτσι δεν χρειάζεται να ελέγχουμε κάθε τόσο αν έχει βγει κάποια νέα έκδοση για το πρόγραμμά μας αλλά όταν αυτό θα είναι διαθέσιμο θα το λαμβάνουμε ως ενημέρωση λογισμικού.\nΗ καρτέλα «Ενημερώσεις» σας δίνει την δυνατότητα να καθορίσετε πότε και πώς το Ubuntu και το iQunix θα λαμβάνει ενημερώσεις του συστήματος.\nΗ καρτέλα αυτή ειναι χωρισμένη σε 3 ενότητες:\nΑς τα δούμε ένα-ενα\nΟι δύο πρώτες επιλογές είναι ενεργές από προεπιλογή και έτσι πρέπει να μείνουν ενώ οι δύο τελευταίες είναι απενεργοποιημένες και μπορείτε να τις ενεργοποιήσετε ανάλογα\n«Σημαντικές Ενημερώσεις ασφαλείας«. Διορθωτικές ενημερώσεις για θέματα ευπάθειας/ασφαλείας στα πακέτα του Ubuntu. Η διαχείρισή αυτού του τύπου ενημερώσεων γίνεται από το Ubuntu Security Team και έχουν σχεδιαστεί ώστε να μην επηρεάζουν τη συμπεριφορά του πακέτου και η ελάχιστη αλλαγή που κάνουν είναι η επίλυση του προβλήματος της ασφάλειας. Ως αποτέλεσμα, τείνουν να είναι πολύ χαμηλού κινδύνου στην εφαρμογή τους και όλοι οι χρήστες καλούνται να εφαρμόσουν τις ενημερωμένες εκδόσεις ασφαλείας.\n«Συνιστώμενες Ενημερώσεις«. Ενημερώσεις για τα σοβαρά σφάλματα στο κώδικα/προγράμματα του Ubuntu που δεν επηρεάζουν την ασφάλεια του συστήματος. Πρέπει να είναι ενεργοποιημένα γιατί περιλαμβάνουν διορθώσεις και βελτιώσεις σταθερότητας του συστήματος.\n«Ενημερώσεις προς διάθεση«. Αυτό το αποθετήριο αποτελεί περιοχή δοκιμής για επερχόμενες ενημερώσεις. Αυτό το αποθετήριο συνιστάται μόνο σε όσους ενδιαφέρονται να βοηθήσουν και να ελέγξουν την σταθερότητα των ενημερώσεων και να αναφέρουν τυχών προβλήματα που προκύπτουν από αυτά. Αν θέλετε απλά να δουλεύετε στον υπολογιστή σας και δεν σας αρέσουν οι πειραματικές ενημερώσεις οι οποίες μπορεί μεν να διορθώσουν πάρα πολλά προβλήματα αλλά είναι ρίσκο για την σταθερότητα του συστήματός.\n«Μη υποστηριζόμενες Ενημερώσεις (backports)«. Όπως αναφέρει το όνομα, αυτά είναι εκδόσεις των μελλοντικών πακέτων που βρίσκονται ακόμη σε εξέλιξη. Τα πακέτα μπορούν να περιέχουν νέα χαρακτηριστικά, νέο γραφικό περιβάλλον και δεν έχουν δοκιμαστεί επαρκώς για να συμπεριληφθούν στα αποθετήρια με τις «Συνιστώμενες Ενημερώσεις». Προσωπικά το έχω ενεργό για να λαμβάνω ενημερώσεις οδηγών συσκευών και αναβάθμιση εκδόσεων λογισμικού.\nΑυτή η ενότητα επιτρέπει στο χρήστη να ρυθμίσει τη συχνότητα και τον τρόπο εγκατάστασης των ενημερώσεων. Αν η επιλογή «Έλεγχος για ενημερώσεις” δεν είναι επιλεγμένη τότε δεν εμφανίζονται άλλες επιλογές σε αυτή την ενότητα.\nΕγκατάσταση μόνο των ενημερώσεων ασφάλειας χωρίς επιβεβαίωση (αυτόματα)\nΛήψη των ενημερώσεων στο παρασκήνιο χωρίς να γίνεται αυτόματη εγκατάσταση.\nΕιδοποίηση μόνο όταν υπάρχουν ενημερώσεις\nΑυτή η ενότητα σας επιτρέπει να ρυθμίσετε αν θέλετε να αναβαθμίσετε την υπάρχουσα σε νέα έκδοση του Ubuntu.\nΟι επιλογές που έχετε είναι\n«Κανονικές Εκδόσεις» – Επιτρέπει την αναβάθμιση από μία κανονική κυκλοφορία σε άλλη, όπως από το Ubuntu 10.10 σε Ubuntu 11.04.\n«Εκδόσεις Υποστήριξη Μακράς Διάρκειας Μόνο» – Επιτρέπει την αναβάθμιση για παράδειγμα από το Ubuntu 8.04 LTS στη Ubuntu 10.04 LTS, αλλά όχι σε άλλες διανομές που δεν είχαν οριστεί Long Term Support κυκλοφορίες.\nΑν έχετε κάνει κάποια αλλαγή, μην ξεχάσετε να κάνετε «Κλείσιμο» και «Ανανέωση», ώστε τα αποθετήρια να ενημερωθούν για αυτές τις αλλαγές.\nΠως πιστοποιείται η γνησιότητα των εφαρμογών και των ενημερώσεων;\nΗ καρτέλα “Πιστοποίηση” περιλαμβάνει τα λεγόμενα ψηφιακά κλειδιά που είναι λαμβάνονται από τον συντηρητή των αποθετηρίων λογισμικού. Αυτά τα κλειδιά πιστοποιούν στο σύστημα μας την γνησιότητα του λογισμικού που γίνεται εγκατάσταση και διασφαλίζουν έτσι οτι το λογισμικό δεν έχει τροποποιηθεί και δεν περιέχει “κακόβουλο” λογισμικό που μπορεί να βλάψει το σύστημά σας.\nΠώς ενημερώνονται για το ποια είναι τα αγαπημένα μου προγράμματα;\nΗ καρτέλα Στατιστικά προβλέπεται για τους χρήστες που επιθυμούν να παράσχουν στοιχεία ανώνυμα στο έργο του Ubuntu. Οι πληροφορίες που συγκεντρώνονται και κοινοποιούνται περιλαμβάνουν στοιχεία όπως ποιες εφαρμογές έχει κάνει εγκατάσταση ο χρήστης από τα αποθετήρια και τη χρήση.\nΌπως βλέπετε τα αποθετήρια είναι μια τεχνολογία που επιτρέπει στους προγραμματιστές να διαθέτουν δικές τους αποθήκες λογισμικού και να τις μοιράζονται με όλους τους χρήστες με ασφάλεια και ευκολία.\nΠροηγούμενο Προηγούμενο άρθρο: Τι είναι διανομές, ποιες οι διαφορές τους και τι είναι κοινότητες\nΕπόμενη Επόμενο άρθρο: Δημιουργήστε εύκολα, σε 1 λεπτό έναν φάκελο ασφάλειας προσωπικών δεδομένων


Έχεις έξυπνο κινητό; Κατάγγειλε τη διαφθορά! | Pontos News\nΤο νέο εύρημα της Αμφίπολης\n«Ο άντρας μου, δημοτικός υπάλληλος με πλαστό πτυχίο», παραδέχεται βουλευτής\n10 Σεπτέμβριος 2014, 16:22 - Τελευταία Ενημέρωση: 17 Οκτώβριος 2014, 16:30\nΈχεις έξυπνο κινητό; Κατάγγειλε τη διαφθορά!\nΗ καινούργια ηλεκτρονική εφαρμογή της ΜΚΟ Διεθνής Διαφάνεια-Ελλάς.\nΜε μια καινούργια ηλεκτρονική εφαρμογή που εγκαινιάζει σήμερα η ΜΚΟ Διεθνής Διαφάνεια Ελλάς δίνει τη δυνατότητα στους χρήστες έξυπνων κινητών τηλεφώνων να τα χρησιμοποιήσουν προκειμένου να καταγγείλουν υποθέσεις διαφθοράς.\nΗ εφαρμογή έρχεται στο πλαίσιο της υπηρεσίας «Διαφάνεια Τώρα!» που λειτουργεί στην Ελλάδα από το Σεπτέμβριο του 2013. Η συγκεκριμένη υπηρεσία διαχειρίζεται με τη βοήθεια νομικών και εκπαιδευμένων εθελοντών και τη Γραμμή Υποστήριξης 101 90.\nΠροκειμένου να αναφέρει κάποιος το περιστατικό που αντιμετώπισε ή αντιμετωπίζει ή ακόμα και περιστατικά στα οποία έγινε μάρτυρας, πρέπει να ακολουθήσει τέσσερα βήματα αφού πρώτα κατεβάσει δωρεάν την εφαρμογή με το όνομα «Διαφάνεια Τώρα!».\nΒήμα 1ο: Απαντάει σε μια σειρά ερωτήσεων προκειμένου να διαπιστώσει εάν το περιστατικό που θέλει να αναφέρει σχετίζεται ή όχι με τη διαφθορά.\nΒήμα 2ο: Καταγράφει περιληπτικά το περιστατικό συμπληρώνοντας το ειδικό πεδίο.\nΒήμα 3ο: Συμπληρώνει κάποιο στοιχείο επικοινωνίας (email ή τηλέφωνο) ώστε η Διεθνής Διαφάνεια-Ελλάς να επικοινωνήσει μαζί του.\nΒήμα 4ο: Να πατήσει το πεδίο «Αποστολή».\nΑφού ολοκληρωθούν τα παραπάνω βήματα η Οργάνωση θα λάβει την γραπτή καταγγελία και θα εξετάσει την κάθε περίπτωση μεμονωμένα. Στη συνέχεια επικοινωνεί με τον πολίτη παρέχοντάς του σαφείς πληροφορίες και καθοδήγηση για το πώς και πού σε ποιο αρμόδιο δημόσιο όργανο θα πρέπει να απευθυνθεί. Ταυτόχρονα παρακολουθεί την έκβαση της υπόθεσης.


Giorgi Kharaishvili Imedi Telavi βίντεο, μεταγραφικα (προιστορια) και στατιστικά - SofaScore\nΠροσθέστε τις πληροφορίες του/της Giorgi Kharaishvili στην ιστοσελίδα σας!\nΤα στατιστικά του/της Giorgi Kharaishvili, στατιστικά καριέρας και βίντεο με τα καλύτερα στιγμιότυπα μπορεί να είναι διαθέσιμα στο SofaScore για μερικούς από τους αγώνες του/της Giorgi Kharaishvili και της ομάδας Imedi Telavi. Ο προηγούμενος αγώνας του/της Giorgi Kharaishvili για την ομάδα Imedi Telavi ήταν εναντίον της ομάδας HB Dudelange στο/στην EHF European Cup, και τελείωσε με αποτέλεσμα 13 - 41. (Η ομάδα HB Dudelange κέρδισε τον αγώνα ).\nΤο SofaScore ζωντανή εξέλιξη ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Giorgi Kharaishvili live score τους αγώνες ζωντανά στο κινητό σας!


Διαχείριση Αναπτυξιακών Προγραμμάτων ΕΣΠΑ - COST MANAGER\nΤα Ευρωπαϊκά κονδύλια,έχουν βοηθήσει τη χώρα μας να αλλάξει άρδην την εικόνα της σε σχέση με τα προηγούμενα χρόνια. Μέσα από τα κονδύλια αυτά δημιουργήθηκαν δρόμοι, λιμάνια, τερματικοί σταθμοί logistics καθώς επίσης και πολλές μικρές, μικρομεσαίες και μεγάλες επιχειρήσεις εξελίχθηκαν οργανωτικά και τεχνολογικά και είδαν να αυξάνονται θεαματικά τα λειτουργικά τους αποτελέσματα επιτυγχάνοντας διψήφια ποσοστά ανάπτυξης.\nΤο πρόγραμμα ΕΣΠΑ 2007 - 2013 αν και έλαβε χώρα κατά τη διάρκεια της κρίσης στη χώρα μας βοήθησε πολλές επιχειρήσεις να αναπτυχθούν. Μόνο τυχαίο δε μπορεί να θεωρηθεί ότι η Ελλάδα υπήρξε η χώρα με τη μεγαλύτερη απορόφηση των κονδυλίων ΕΣΠΑ σε όλη την Ευρώπη.\nΤο Επιχειρησιακό πρόγραμμα ΕΣΠΑ 2014 - 2020 που τρέχει ήδη έρχεται για να καλύψει τα κενά του παρελθόντος, έτσι ώστε ακόμα περισσότερες επιχειρήσεις να μπορέσουν να αποροφήσουν τα αντίστοιχα κονδύλια και να αναπτυχθούν.\nΈχοντας ήδη ολοκληρωθεί ο 1ος κύκλος της δράσης από τα μέσα του 2016 και σε αναμονή της γνωστοποίησης των δράσεων του 2ου κύκλου, παρέχουμε:\nΤη δυνατότητα αναγνώρισης των ευκαιριών χρηματοδότησης και παρουσίαση των πιθανών σεναρίων συμμετοχής στα επενδυτικά προγράμματα.\nΕπιμέλεια, σύνταξη και παρουσίαση όλων των οικονομικών - τεχνικών στοιχείων της μελέτης\nΔιαχείριση επενδυτικής πρότασης.\nΠαρακολούθηση της υλοποίησης του επενδυτικού σχεδίου.